Lapinlahden muuttolintu: Perinneperjantai: Kamelin selkä\nElokuun alussa oltiin siinä pisteessä, että jotain oli tapahduttava. Olimme henkisesti, vähän fyysisestikin, niin uupuneita, että oli otettava loikka suuntaan tai toiseen.\nEn ehkä vieläkään ihan täysin käsitä, mikä ihmeliima meidät piti toisissamme kiinni. Itsepäisyys? Olosuhteet olivat meitä vastaan, emmekä varsinaisesti tehneet itsellemme tai toisillemme tilanteesta ainakaan helpompaa. Olimme ihan varmasti nähneet toistemme rumimmat puolet, sillä väsyneenä, välimatkan turhauttamana, ei jaksanut esittää yhtään mitään. Ehkä siinä sitten oli sitä jotain.\nJa hyvänen aika, olihan siinä. Sitä ei vain mitenkään voinut tuolloin vielä tietää.\nTiistai 31.7.2007 klo 01:48\nS juttelee parhaillaan isänsä kanssa siitä, olisiko hänen mahdollista tulla Suomeen. On kai turha sanoakaan, että eiliset ja tämänpäiväiset pelot katosivat. Uudet jännitystä lisäävät tunteet kyllä tulivat pintaan, kun S alkoi puhua siitä, ettei jaksa odottaa enää vuotta, puolta vuotta, kolmea kuukautta. Se olisi jo aika valmis jättämään unelmatyöstä unelmoinnin taakseen ja tulemaan tänne. Vähän hymyilyttää. Ja pelottaa.\nTämä oli yksi niistä vaihtoehdoista, joihin en voinut villeimmissä unelmissanikaan uskoa. En usko vieläkään, eihän se ole totta, ennen kuin (jos) S:n tossut tämähtävät Suomen kamaralle. Mutta silti. Hurjaa. Hurjaa hurjaa hurjaa. Olin itse varautunut siihen, että nähtäisiin aikaisintaan joululomalla.\nJa nyt on, jälleen kerran, laitettava jäitä hattuun. Odotetaan rauhassa. Sillä hyväähän kannattaa tunnetusti odottaa.\nKeskiviikko 1.8.2007 klo 22:29\nIt's Becoming Reality\nS yllätti minut taas eilen puheillaan. Se on niin valmis tulemaan tänne, että sen vakavuus ja toimekkuus alkoi ihan melkein pelottaa, mukavalla tavalla tosin. Heti puhelun aluksi se sanoi, että eiköhän hoideta tämä ensi viikolla. "Niin mikä?" "Arvaa." "En arvaa." Vasta tunnin, parin päästä se sanoi, että no hänen Suomeen tuleminen tietty. Jospa kuitenkin hankkisi ensin passin. Otettiin sen jälkeen yhdessä vielä käytännönasioista selvää, mietittiin aikatauluja, paperisotaa, lentolippuja, työ- ja raha-asoita.\nSuurimmaksi ongelmaksi paljastui yllättäen niinkin maallinen juttu kuin raha. Nykyisestä tilanteesta liukeneminen maksaisi S:lle sievoisen summan rahaa, eikä se täällä eläminenkään nyt ilmaista olisi. Tuosta minun opintotuesta ei välttämättä riitä varoja kahden ihmisen elättämiseen. Onneksi tässä on nyt vähän heitelty semmostakin mahdollisuutta ilmassa, että S voisi vähän hankkia taskurahaa Suomessa ja samalla saada työ- eli oleskeluluvan.\nOn ihan epätodellinen olo. Tästä on nyt tulossa totta, kuten S eilen asian ilmaisi puhelun päätteeksi. En tosin vieläkään uskalla luottaa siihen, että pian näkisin S:n oikeasti, enkä vain unessa, kuten hetki sitten. Äskeisillä pikkuruisilla päikkäreillä (kolme tuntia) tunsin S:n hengityksen niskassa, kosketuksen iholla ja kuulin sen äänen korvissani ilman netin tarjoamia sivusärinöitä.\nNyt on epätodellisen olon lisäksi huolestunut olo. S oli nimittäin aamulla, jo minun töissä ollessani, kirjoitellut viestejä, vaikka tiesi minun olevan poissa. Oli niin masentuneen kuuloista tekstiä, ettei se kuulostanut enää S:ltä ollenkaan. Voi kun olisinkin voinut olla paikalla, kun se minua noin kovasti tarvitsi. Nyt minun pitää odottaa vielä jonkin aikaa huolesta soikeana, ennen kuin saan tietää, mistä oikein oli kyse.\nTulisi jo tänne, niin voisin halata sen huolet pois.\nTorstai 2.8.2007 klo 22:55\nHuolestuin eilen töistä tultuani S:n masentuneista ja kuuntelijan tarpeesta kielineistä viesteistä. Illalla huolestuin pikkuisen lisää, kun se ei töistä tultuaan jutellutkaan minulle. Kirjautui sisään, kyllä, mutta katosi saman tien. Aamulla huolestuin vielä lisää, kun se ei ollut käynyt netissä pikakirjautumisen jälkeen eikä siis vastannut sähköpostiinikaan, jossa pyysin häntä kertomaan, mikä oli vialla. Tänään huolestuin sitten vielä monta kertaa ja paljon enemmän, kun yritin soitella S:lle kännykkään, mutta tämä ei vastannut.\nJos eilistä merkintää kirjoittaessani olin huolesta soikeana, niin iltapäivällä olin jo huolesta kahdeksankulmiona. Lopulta, vähän vaille neljä, mesevahti äiti tuli sanomaan, että nyt kannattaisi käväistä vähän toimiston puolella. S siellä ilmoitteli itsestään, oli jo onneksi kuulemma parempi olo. Se ei silti suostunut kertomaan, mikä tiistain ja keskiviikon välisenä yönä oli vaivannut. Se oli nukkunut koko yönä vain puolisen tuntia. Toivottavasti se tänään kertoo yön ankeista hetkistä hieman tarkemmin.\nKeksittiin taas uusi tapa rikkoa sääntöjä. Tai S keksi. Ollaan nyt sitten oltu S:n töihin lähdönkin jälkeen vähän juttusilla, tosin mistään vakavasta ei voida keskustella. Enkä oikein voi sanoa mitään, mikä paljastaisi, että olen ulkomaalainen. Ehkäpä tästä lähtien kuitenkin sitten tiedän, mihin aikaan S töistä kotiin lähtee, ettei tarvitse viettää koko iltaa epätietoisuudessa.\nPerjantai 3.8.2007 klo 03:04\nJoskus annan S:n talloa ylitseni ihan surutta, koska en yksinkertaisesti jaksa hermostua. Tänään ei ollut semmoinen päivä. Ymmärrän sen, että miehillä ja naisilla tahtoo olla tapana nähdä asiat hieman eri tavalla. Varsinkin minulla ja S:llä, ainakin välillä. Se kuvittelee, että jos olen hyväntuulinen ja nauravainen, olen unohtanut kaikki ikävät taustalla lurkkivat asiat. Ei se niin mene. Jos en ole pahoittanut mieltäni tai osoittanut pahoittavani mieltäni erinäisistä syistä (S jätti eilen soittamatta minulle, vaikka viestitteli surullisia ja ankeita juttuja edellisenä yönä ja tiesi, että minä olin huolissani, ja syy soittamattomuuteen oli, yllätys yllätys, Ty(tt)ökaveri), se ei tarkoita sitä, etten haluaisi ja tarvitsisi tänään puhua.\nVaan S:n mielestäpä se taitaa olla niin. Se lähti suoraan töistä "parille drinkille" Ty(tt)ökaverin kanssa. Jos tilanteesta haluaa etsiä positiivisia puolia, niin nytpähän ainakin tiesin tämän, ettei tarvinnut tyhjänpanttina odottaa sitä kotiintulevaksi. Se sanoi, että jos se tulee tarpeeksi aikaisin kotiin, se voi soittaa minulle ennen kuin lähden töihin. Se, että olen valveilla vielä tähän aikaan, kertoo ehkä jotain. En usko, että se soittaa myöhemmin, joten loppuyön unet ovat turvatut. En usko, että se soittaa, vaikka pyysin sitä tulemaan kotiin ajoissa. Toivon, että olen väärässä.\nOnhan se nyt selvää, että kaukosuhde on rankka, mutta välillä tuntuu, että toinen osapuoli tekee tästä vielä rankempaa, ihan omaa ajattelemattomuuttaan. Tänään väänsin jo aika paksusta rautalangasta sille, ettei tämmöinen peli vetele. Tavoite olisi olla oikeasti yhdessä muutaman kuukauden päästä, ja tiedän, että olisin silloin onnellistakin onnellisempi. Mutta: jos minulla on siihen asti toissijainen olo, mitä tästä muka voi tulla? Miten jaksan? En halua enkä voi luopua omista näkemyksistäni ja periaatteistani ihan vain sen takia, että miellyttäisin toista. Enhän? En, koska silloin en olisi enää minä. Olen tainnut kirjoittaa tästä aiemminkin, mutta kerta kiellon päälle: Tiedän, että se välittää minusta paljon, todella paljon. Välillä se ei vain tunnu siltä, ja se onkin sitten vähän huonompi juttu. Suurimman osan ajasta onneksi tiedän ja tunnen, että se välittää ja haluaa olla minun kanssa. Eniten.\nNoh, viikonloppuna on aikaa puhua ja selvitellä asioita, Ty(tt)ökaveri kun ei vissiin omi sitä tulevina päivinä. S-raukallahan ei muka ole asiaan koskaan mitään sanomista...\nJoku voisi pikakelata kolme kuukautta eteenpäin. Jookos?\nLauantai 4.8.2007 klo 01:50\nS ei soitellut minulle aamulla, kuten arvelinkin. Lähetin sille sitten aamulla kiukunpuuskassa aika kiukkuisia viestejä, kertoen tasan tarkkaan, miten S oli minua satuttanut ja niin edelleen. Tärisin vihasta ja pettymyksestä. En ollut mikään päivänsäde.\nTöihin päästyäni aloin välittömästi katua viestien tiukkaa sävyä. S:llä on rankkaa, eikä se tarvitse äkäisiä ja ylidramaattisia viestejä lisäämään draamaa sen elämään. Sanoin kyllä ihan asiasta, sitä en katunut, mutta tapa jolla asiani esitin olisi ehkä voinut olla hieman ystävällisempi.\nKun tulin kotiin, minua odotti muutama viesti. S pyysi anteeksi ja kertoi, että oli kertonut Ty(tt)ökaverille aikeistaan tulla tänne. Minun luo. Se sanoi tarvitsevansa minun tukea, vaikka siitä ei juuri nyt olekaan minulle aina tueksi. Se oli myös viestitellyt, että toivoisi minun ilmoittelevan itsestäni, kunhan kotiudun. Niin tein, ja se pyysi vielä uudestaan anteeksi, ja niin pyysin minäkin. En kuitenkaan perunut sanojani, tarkoitinhan niitä. Olin minä.\nOllaan tässä nyt sitten pitkästä aikaa puheyhteydessä. Tosin tällä hetkellä se on puhelimessa äitinsä kanssa, keskustelemassa tulevaisuuden vaihtoehdoista. S pyysi minua vierailulle luokseen ennen kuin muuttaa. Muutettaisiin sen tavarat yhdessä Kansasiin, ja toisin mukanani sitten Suomeen mukavan tuliaisen. Miehen. Se on nyt melkoisen varma, että se lähtee nykyisestä paikastaan. Lähes satavarma. Aikataulukin on melkein selvillä. Matkaisin rapakon taakse jo parin kuukauden päästä.\nKirjoittanut Anni klo 9.20.00


Mikroyrittäjät tarvitsevat tukea liiketoimintansa kehittämiseen - ePressi\nMikroyrittäjät tarvitsevat tukea liiketoimintansa kehittämiseen\nSuomen Yrityskummit ry:n hallituksen uusi puheenjohtaja Peter Schulman muistuttaa, että moni mikroyrittäjä kaipaa yrityksensä johtamiseen ja kehittämiseen ulkopuolisen tukea. Suomen Yrityskummien teettämän vaikuttavuustutkimuksen perusteella yrittäjien johtamistaidot vahvistuivat yrityskummin avulla.\n”Useat Suomen Yrityskummien vaikuttavuustutkimukseen haastatelluista mikroyrittäjistä kokivat, että yrityskummin tuella he oppivat katsomaan omaa yritystään uudella tavalla ja siten tarttumaan kehitystä vaativiin asioihin määrätietoisemmin kuin aiemmin. Yhdessä yrityskummin kanssa laaditut suunnitelmat heijastuivat yritysten liikevaihdon ja tuottavuuden kasvuna. Tämä tutkimus vahvisti käsitystämme, että mikroyrittäjät jäävät usein muun avun ulkopuolelle ja näin yrityskummien tuki on monelle mikroyrittäjille ensiarvoisen tärkeää."\nSuomen Yrityskummit ry:n näkemys on, että yrityskummitoiminta tulisi nähdä osana maamme yritysneuvontapalvelujen verkostoa.\n"Suomen yrityksistä mikroyrityksiä on yli 93 % ja yrityskummien palvelut ovat nyt erityisen ajankohtaisia, kun yrityksille suunnattujen julkisten neuvontapalvelujen määrää ollaan karsimassa”, toteaa Schulman. ”Maamme 1200 yrityskummia toimivat vapaaehtoispohjalta ja verkostomme on varmasti maamme kustannustehokkain pienyrittäjille suunnattu tukimuoto”\nVuoden 2016 alusta Suomen Yrityskummien hallituksen puheenjohtajana aloittanut Peter Schulman on tehnyt työuran päivittäistavarateollisuuden ja -kaupan alalla mm. Kraft Foods Finlandin ja Estrellan toimitusjohtajana. Yrityskummina Schulman on toiminut vuodesta 2009 alkaen. Hän on vastannut Itä-Uudenmaan yrityskummitoiminnasta ja toiminut vuodesta 2012 myös yhdistyksen hallituksen varapuheenjohtajana.\n”Itse ryhdyin yrityskummiksi auttamisen halusta ja hallituksessa olen saanut olla mukana kehittämässä myös valtakunnallista yrityskummitoimintaa. Minulla oli mahdollisuus työskennellä neljä vuotta hallituksen varapuheenjohtajana hallituksen edellisen puheenjohtaja Pauli Leimion rinnalla. Näiden viime vuosien aikana Suomen Yrityskummit ovat eläneet voimakkaan kasvun ja kehityksen aikaa. Uskon, että vahdinvaihto ei tuo mukanaan suuria muutoksia valittuun linjaan. Yrityskummit tarjoavat vastaisuudessakin maamme pienyrittäjille maksutonta ja luottamuksellista sparrauspalvelua”.\nSuomen Yrityskummit ry:n hallituksen uusina varapuheenjohtajina aloittivat vuoden vaihteessa Marjut Ontronen Tampereelta ja Väinö Korhonen Kuopiosta. Hallituksen uusina jäseninä aloittivat Kari Ehari Helsingistä, Markku Ilveskoski Lohjalta ja Matti Kulla Kouvolasta. Hallituksessa jatkavat Jarmo Helminen Turusta, Kaarlo Nurmiranta Oulusta ja Erik Sjöberg Vaasasta. Suomen Kuntaliittoa hallituksessa edustaa Jarkko Huovinen.\nhallituksen puheenjohtaja Peter Schulman, Suomen Yrityskummit ry p. 0400 430 675 (matkoilla 17.2.-2.3.)\nyrityskummiasiamies Minna Järvinen, Suomen Yrityskummit ry p. 050 371 0602\nSuomen Yrityskummit ry:n hallitus 2016\nMikroyrittäjät tarvitsevat tukea liiketoimintansa kehittämiseen.pdf\nKoko: 0,27 MB Tyyppi: jpg Resoluutio: 500x750\nSuomen Yrityskummit ry hallitus 2016.pdf\nYRITYSKUMMI, YRITTÄJÄN KUMPPANI, ONNISTUMISEN TUKENA\nYrittäjä tai yrittäjäksi aikova saa yrityskummilta vankkaa käytännön koulimaa osaamista käyttöönsä. Yrityskummi on keskustelukumppani, joka sparraa ideoiden kehittelyssä, vie niitä eteenpäin, rohkaisee toimintaan ja on onnistumisen tukena. Yrityskummin apu on maksutonta ja se perustuu ehdottomaan luottamukseen. Lisätietoja yrityskummitoiminnasta löydät osoitteesta www.yrityskummit.fi


5h,k,aula,khh,kph,s,var., tekn.tila,ak, Oskarinkuja 2, Marjaniemi, Helsinki - Kiinteistömaailma\n5h,k,aula,khh,kph,s,var., tekn.tila,ak, 204 m², Marjaniemi, Helsinki\n204 m², OT, 5h, k, aula, khh, kph, s, var., tekn.tila, ak\nVelaton hinta: 1 060 000,00 €\nMyyntihinta: 1 060 000,00 €\nyläkerran mh, ranskalainen parveke\nyläkerran työhuone/mh Kiitos yhteydenotosta!\nMerellinen, arvostettu pientaloalue\nUpea, tyylikäs kivitalo Marjaniemessä! Selkeälinjainen ja ajatontyyli viehättää vielä vuosienkin päästä. Talo on hyvin suunniteltu ja toteutettu tälle tontille ottaen huomioon tontin muodon.\nSisääntulokerroksessa on kaksi makuuhuonetta sekä kodinhoitohuone omalla sisäänkäynnillä. Olohuone, keittiö sekä ruokailutila ovat yhtenäistä avaraa sekä osittain korkeaa tilaa. Huonekorkeus tuo modernin ilmeen koko asunnolle. Kaunis piha havupuuistutuksineen on helppohoitoinen, toinen puoli pihasta on kivetetty. Ruokailutilasta pääset suojaisalle, osittain katetulle terassille nauttimaan ilta-auringosta. Yläkerrasta löytyvät sauna ja pesuhuone poreammeineen. Yläkerran toisessa makuuhuoneessa on ranskalainen parveke. Pihan ja pihaterassin lisäksi talossa on suuri kattoterassi, joka on osittain katettu. Hyvin pidetty ja hoidettu talo on valmistunut 2007.Arvostettu merellinen asuinalue, lähistöllä tenniskenttä, venekerho ja uimaranta. Varasto 12m2, tek.tila 6,8m2, autokatos. Kivitalo sekä kaukolämpö\nKattoterassi, piha sekä patio\n204 m², tarkastusmitattu\nErittäin hyvä, Julkisivut sekä katto maalattu 2016\nErillinen lämmin varasto 12 m2, tekn.tila 6,8 m2 Autopaikka\nAutokatos, pihalla tilaa useammalle autolle\nTopi-keittiön kaapistot, jääkaappi, pakastin, induktioliesi, keraaminen liesi, kiertoilmauuni, mikroaaltouuni, astianpesukone (kaikki kodinkoneet AEG), kivi- ja puutasot.\nAlakerrassa: ikkunallinen kylpyhuone/wc, suihku, peili, alakaapisto. Yläkerrassa: ikkunallinen sauna, Helon sähkökiuas, kaksi suihkua, lattialämmitys, poreallas, kiinteät valaisimet (valokuitu). Erillinen wc.\nTakka, kiertoilma Makuuhuone\nKaapistot, yläkerran mh:ssa ranskalainen parveke\nParketti Olohuone seinät\nAlakerrassa kodinhoitohuone omalla sisäänkäynnillä. LTO-kone khh:ssa. Ruokailutilasta käynti suojaisalle, osittain katetulle terassialueelle. Yläk:ssa osittain katettu suuri terassi.\n1016€/v.2015 Jätehuolto (myyjän arvio)\nn. 416€ vuosi, jäteasian tyhjennys kerran viikossa\nRoihuvuori (n. 1,5 km)\nRoihuvuori (n. 1 km)\nBussit, metro (n. 0,3 km)\nItis, Citymarket (n. 0,5 km)\nMarjaniemenranta 8, Marjaniemi, Helsinki\nm², OKTT, Velaton hinta 1 495 000,00 €\nTammisalontie 24, Tammisalo, Helsinki\n189 m², ET, 4-6h, s, 3 kph, 2 wc, prvk, 3 terassia, autotalli Velaton hinta 1 150 000,00 €\nJollaksentie 13, Jollas, Helsinki\n128 m², PT, 4h+k+s+kph+wc+askh+var.\nUotinmäentie 1, Mellunmäki, Helsinki\n150 m², ET, 7h, k, s, kph, 2 x erill. wc, Velaton hinta 369 000,00 €\nJollaksentie 76, Jollas, Helsinki\n252 m², OT, 5-6h, k, s-os., 3 kph, 3wc, vh, khh, at\nVelaton hinta 855 000,00 €\nOma välittäjäsi tai Aira Reinikka, kiinteistönvälittäjä LKV 050 431 9770 Ilmoitusta on katsottu\nVelaton hinta 1 495 000,00€\nET, 4-6h, s, 3 kph, 2 wc…\nPT, 4h, k, s, kph, wc, askh…\nET, 7h, k, s, kph, 2 x erill.…


Asuntojen hinnat Petäjävesi | Kiinteistömaailma\nAsuntojen hinnat Petäjävesi\nHintalaskurista näet toteutuneet asuntojen hinnat Petäjävesi. Saat tilastoihin pohjautuvan arvion asuntosi neliöhinnasta ja näet miten asuntojen hinnat ovat muuttuneet hankintavuodesta. Laskurin pohjana ovat kaikkien kiinteistönvälittäjien välityksellä toteutuneet asuntokaupat Petäjävesi.\nAsuntojen hinnat Petäjävesi ja kauppojen määrät\n"Toteutuneiden asuntokauppatilastojen perusteella asuntosi keskineliöhinta viime vuonna olisi ollut 1527 €/m². Neliöhinnan arvioinnissa on hyvä huomioida, että alueella on tehty viime vuonna keskimääräistä enemmän kauppaa."\nKatso kaikki myytävät asunnot Petäjävesi\nKintaus, Petäjävesi182 m²4h, k, khh, kph, s, työtila, vh, wc260 000 €\nPetäjävesi, Petäjävesi78,5 m² / 118,5 m²3h, k, kph, s159 000 €\nPetäjävesi, Petäjävesi148 m² / 216 m²4h, k, s, kph, khh, 2wc, 3ter, 3var, ak kolmelle autolle289 000 €\nPetäjävesi, Petäjävesi50,5 m² / 50,5 m²2h, k, s, kph, vh, ter69 000 €\nToteutuneiden asuntokauppatilastojen perusteella asuntosi keskineliöhinta viime vuonna olisi ollut 1527 €/m². Neliöhinnan arvioinnissa on hyvä huomioida, että alueella on tehty viime vuonna keskimääräistä enemmän kauppaa.


Ruotsalaisseura ottaa äärimmäiset keinot käyttöön Real Madridia vastaan – kenttää pienennetty 200 neliötä - Urheilu - Helsingin Sanomat\nRuotsalaisseura ottaa äärimmäiset keinot käyttöön Real Madridia vastaan – kenttää pienennetty 200 neliötä\nRuotsin jalkapallomestarin Malmön taktiikka keskiviikkoillan Mestarien liigan ottelussa Real Madridia vastaan vaikuttaa selkeältä: kaikki tila pois Madridin tähtipelaajilta. Malmön päävalmentaja Åge Hareide on valjastanut pelisuunnitelman toteuttamiseen myös Swedbank-stadionin kenttämestarin.\nCristiano Ronaldon (vas.) ja Karim Benzeman tilan kentällä on supistettu minimiin. (KUVA: JUAN MEDINA REUTERS)\nJulkaistu: 29.9.2015 20:52\nRuotsin jalkapallomestarin Malmön taktiikka illan Mestarien liigan ottelussa Real Madridia vastaan vaikuttaa selkeältä: kaikki tila pois Madridin tähtipelaajilta. Malmön päävalmentaja Åge Hareide on valjastanut pelisuunnitelman toteuttamiseen myös Swedbank-stadionin kenttämestarin.


Kirjoittaja Aihe: Musta aukko ja sen muoto, tapahtumahorisontti (Luettu 119767 kertaa)\n« Vastaus #180 : 11-12-2019, 17:30:50 »\nOlen miettinyt tätä juttua: sanotaan että fysiikassa monet tapahtumat voi kääntää vastakkaiseen suuntaan, pallon pomppaus voi mennä vastakkaiseen suuntaan tai vaikkapa kolari jossa auto palautuu ehjäksi. Eihän koskaan niin käy mutta jos kaikki voimat, lämpö ja säteily menisi tarkkaan takaperin, silloin se olisi mahdollista. Kuitenkin entropian väitetään olevan erilainen, se ei voisi mennä toiseen suuntaan. Väite ettei entropia voisi mennä taaksepäin on mielestäni kaksipiippuinen juttu. Kuvaan sitä suurennoksella, suurennetaan kaasua. Otetaan vaikka huoneilmasta yksi pieni kuutiotilavuus johon mahtuisi 2 happiatomia ja 8 typpiatomia. Suurennetaan ne kuutiometrin tilaan ja annetaan niille värit että näkyvät lasikaapissa. Ne törmäilisi seiniin ja toisiinsa ikuisesti. Jotkut atomit olisi välillä nopeampia kuin toiset mutta osat vaihtuisivat sattumanvaraisesti. Viereen laitetaan samanlainen lasikaappi jossa on pingispalloja jotka pomppivat ikuisesti törmäten seiniin ja toisiinsa. Tässä huomaa sen ettei lasikaapeilla ole mitään eroa fysikaalisesti. Molemmissa kappaleet törmäilee samojen lakien mukaan ikuisesti. Kuitenkin väitetään että pingispallojen kohdalla aika voidaan kääntää taaksepäin mutta atomien kohdalla ei voida (koska se rikkoisi entropian sääntöä vastaan).\nJoten entropiaa pidetään syynä ettei aika kulje taaksepäin. Varmaan sinänsä totta mutta entropiakin on seuraus eikä perimmäinen syy. Kun kelaan syitä, pidän entropian syynä tai olemuksena todennäköisyyttä. Epätodennäköisyys/todennäköisyys taas johtuu ikäänkuin monista vaihtoehdoista (arpakuutio), luonto on täynnä vaihtoehtoja eikä etukäteen tiedä miten asiat menee. Kuitenkin todennäköisyys pätee suuriin lukumääriin ja käänkuin se perimmältään kertoisi ajan suunnan. Suuret lukumäärät voittaa kisan pieniä lukumääriä vastaan ja siksi ajan on toteltava voittajaa?? Ei, en usko että aika määräytyy tuolta pohjalta vaan sen suunta on välttämättömyys. Eli tajuan ajan suunnan olevan ehdoton "luonnonlaki" jolle ei voi mitään. Aika on mielestäni looginen rakenne jota ei voi purkaa.\n« Vastaus #181 : 09-02-2020, 15:14:20 »\nAika muodostuu aineen hitaudesta kullekin hiukkaselle omiaan. Kyseessä on rakenteellinen jatkumo, jossa uusi versio korvaa lähes samassa paikassa edellisen (epävarmuusperiaate). Nimenomaan "alkeishitaus" on oikeastaan entrooppisen kehityksen tae ja sitä kuvaa Standardimallissa Higgsin mekanismi. Higgs voidaan korvata tulkinnalla, jossa avaruusaika määrittyy kullekin paikallistapahtumalle ja on dynaaminen (kaareva) kokonaisuus, jossa alkeishitaus ilmenee tilan muuttumisena ajaksi (inertia, gravitaatio). Inertia-gravitaatio-kenttä on yleisen suhteellisuusteorian kaareutunut avaruusaika - aineen massa edellyttää siten kontribuutiota osana gravitaatiota. Massa tässä yhteydessä tarkoittaa kaikkea energiaa vuorovaikutuksina. Vaikka yleisesti korostetaan, että Higgsin mekanismi vastaa vain alkeishiukkasten massasta/itseisajasta, ilmeiseltä vaikuttaa, että ilman alkeishitautta ei olisi muunkaan rakentuneen aineen massaa/itseisaikaa; alkeishitaus kertautuu. Ja luultavasti alkeishiukkasen massallakin on alimekanisminsa ja avaruudellisuussuhteensa liittyen perusentropiaan, jota ei vielä tarkasti tunneta...\n« Vastaus #182 : 09-02-2020, 17:05:45 »\nVoi kun ymmärtäisi käsitteitä, myös Higgsin kenttä on meikäläisellä jäänyt hämäräksi.\nJokatapauksessa eräänä päivänä sain sellaisen käsityksen ajan nuolesta että on yhdentekevää osoittaako se "itään vai länteen". Olennaista on se että aina tapahtumat etenee todennäköisyyden mukaisesti. Tietysti pienessä hetkessä saattaa tapahtua epätodennäköisiä asioita mutta kun aikaa tulee lisää, paljastuu nuolen suunta. Tämä perustuu siihen että mahdollisuuksien määrä on valtava tulevaisuudessa eli suuremmassa entropiassa kuin pienemmässä entropiassa.\nLyhyesti: entropia ei määrää ajan nuolta, vaan ajan nuoli entropian.\nLasikaappi kuvaus on erikoistapaus, siitä on vaikea päätellä ajan suuntaa jollei kokeen alussa pallot ole siistissä jonossa tms.\n« Vastaus #183 : 16-05-2020, 06:07:47 »\nLaskin tapahtumahorisontin säteeksi pyörimättömälle, varauksettomalle mustalle aukolle r = GM/c^2. Tämä on auringon massaiselle mustalle aukolle 1477 m. Laskelma myös tuottaa tuloksen, että mustaan aukkoon putoavan hiukkasen nopeus saavuttaa säteen suuntaisen maksimin 2073 m etäisyydelle, ja että tämä säteen suuntainen nopeus tippuu nollaan täsmälleen tapahtumahorisontissa. Siis spekuloin, että putoava aine ei voi koskaan ylittää tapahtumahorisonttia. Tällöin ei tarvita myöskään fysikaalista singulariteettia.\n« Vastaus #184 : 16-05-2020, 11:37:30 »\nLainaus käyttäjältä: tomipa - 16-05-2020, 06:07:47\nSiis spekuloin, että putoava aine ei voi koskaan ylittää tapahtumahorisonttia. Tällöin ei tarvita myöskään fysikaalista singulariteettia.\nNo ehkä ei singulariteettia mutta tässäkin teoriassa ainetta jää horisontin sisäpuolelle. Se jää sinne kun horisontti kasvaa ajan myötä. Alussa horisontin läpimitta on saattanut olla vain 5km (arvaus) mutta kun aikaa kuluu, se on voinut kasvaa 5 miljoonaan kilometriin. Toinen asia on teoria jossa ei ole horisonttia lainkaan, olisi yksinkertaisempi ymmärtää.\n« Vastaus #185 : 18-05-2020, 08:15:09 »\nNo ehkä ei singulariteettia mutta tässäkin teoriassa ainetta jää horisontin sisäpuolelle. Se jää sinne kun horisontti kasvaa ajan myötä.\nIntuition mukaan aine jää oskilloimaan 0,5 ja noin 10 Schwarzschild:n säteen väliseen tilavuuteen, mutta en siis ole laskenut, voiko oskillaatio syntyä liike-energiamaksimin ympärille. Aukon kasvaessa oskillaation alaraja siirtyy kauemmas. Aine ei pääse mallissa 0,5 Schwarzschild:n säteen sisäpuolelle. Se, kuinka tiheää tai kuumaa aine on sallituilla energitiloilla ja mihin suuntaan se säteilee energiaa, on hyvä kysymys.\nNoita kahta lukuarvoa lukuun ottamatta muu on spekulaatiota, jota ei kannata jatkaa tässä sanallisin kuvauksin ilman pohjalaskutyötä.\n« Vastaus #186 : 18-05-2020, 19:20:44 »\nTarkoitatko oskillaatiolla sitä että aika menee taaksepäin horisontin sisäpuolella ja siksi pudotus muuttuu paoksi? Ja materia olisi ikäänkuin tramboliinilla pomppien ja lopulta asettuen "lepotilaan" horisontin pinnalle.\n« Vastaus #187 : 18-05-2020, 21:49:01 »\nAika kuluu eteenpäin. Valonnopeuden rajallisuudesta johtuen avaruus kaareutuu aukon läheisyydessä, mikä voidaan mallintaa myös potentiaaliseinäksi Schwarzschildin säteen tuntumassa. Yksinkertaistaen voidaan tehdä analogia klassiseen heiluriin. Mustaan aukkoon putoavan hiukkasen liike-energia on maksimissaan, kun nopeus on maksimissa. Nopeuden lähetessä nollaa tapahtumahorisontissa energian säilymisen nojalla liike-energia muuttuu potentiaalienergiaksi. Tässä potentiaali-liike-energiakuopassa hiukkanen jatkaa oskillaatiota, jos se ei säteile energiaa pois. Dynaamiset mallit voidaan laatia muodostamalla oskillaation differentiaaliyhtälöt huomioimalla myös atsimuutti ja elevaationopeuskomponentit radiaalisen komponentin lisäksi.\nEn mielelläni linkitä kiistanalaista tai pseudotiedettä, mutta laiton poikkeuksellisesti luonnoksen perusmallista tänne http://www.elisanet.fi/tomi.parviainen/Article_Parviainen.pdf, koska se on kolme sivua pitkä ja jotta lukijalla olisi samat hypoteesit käytössään kuin itselläni. Mallirakennelma on julkinen, vaikka se osoittautuisi heti tai myöhemmin vääräksi. Mallin mukaan mustan aukon kaikki aine on kertymäkiekossa, mutta olomuotoa en tiedä. En myöskään tiedä, onko malli ristiriidassa suhteellisuusteorian kanssa, joskin Schwarzschildin ratkaisussa esiintyy luku 2. Mielelläni keräisin mallin kaikki puutteet ja korjaisin ne kerralla tai hylkäisin mallin.\n« Vastaus #188 : 19-05-2020, 12:18:06 »\nLainaus käyttäjältä: tomipa - 18-05-2020, 21:49:01\nHaasteesi ei ole aivan mitätön, itse Einsteinkään ei onnistunut yhdistämään gravitaatiota ja kvanttimekaniikkaa. Jos mustiin aukkoihin liittyvät ilmiöt olisivat selitettävissä klassisella mekaniikalla, se olisi todennäköisesti jo tehty.\n« Vastaus #189 : 19-05-2020, 21:26:13 »\nOk, siis aika kuluu eteenpäin. En kyllä ymmärrä kuinka omassa koordinaatistossa kiihtyvässä tai putoavassa liikkeessä oleva kappale saadaan meidän koordinaatistossa näyttämään heiluriliikkeeltä. Siis jos potentiaalienergia vähenee ja liike-energia samoin vähenee niin niiden summa pienenee jolloin heiluri jäisi "jumiin" alakuolokohtaan tai oikeastaan klo 6 ja 12 välille.\n« Vastaus #190 : 20-05-2020, 07:34:42 »\nKuvaus on tehty koko ajan t_0- tai Euklidisessa koordinaatistossa tai meidän koordinaatistossa. Liike-energialla on yhtälössä maksimi eli liike-energia kasvaa ensin putoamisessa maksimiin ja pienenee siitä nollaan kohti tapahtumahorisonttia. Yhtälö koostuu kahdesta termistä, joilla on eri etumerkki ja eri suuruus.\nAjattelen asiaa energian säilymislain kautta. Kaukana liike-energia on nolla ja energia on potentiaalienergiaa (yhtä suuri kuin työ, joka tehdään massan siirtämiseksi pois potentiaalikaivosta). Massan ollessa vapaassa pudotuksessa liike-energiaa vastaava osuus potentiaalienergiasta pienenee nollaan, mutta tämän jälkeen potentiaalienergia jälleen kasvaa ja nopeus pienenee nollaan. En näe muuta mahdollisuutta nopeuden pienenemiselle kuin, että näennäiskiihtyvyyden suunta vaihtuu, mitä ei tule sekoittaa Newtonin kiihtyvyyteen.\nAnalogia voisi olla mäkiauto, joka rullaa kahden kukkulan välissä loputtomiin. Analogia on siitä huono, että mäkien käyristymä on sama origon suhteen. Asia on vaikea, ja joudun turvautumaan johdettuihin yhtälöihin. Selittämällä asiaa sanallisesti tulee tehtyä hyvin helposti virhejohtopäätöksiä. Mielelläni kommentoisin vain, jos yhtälöiden johtamisessa, oletuksissa tai hypoteeseissa on virheitä.\n« Vastaus #191 : 20-05-2020, 11:34:48 »\nNykyinen tieteen paradigma on tapahtumahorisontin kannalla. Itse "toivoisin" että asia muuttuisi sillä lailla että tapahtumahorisontti säilyisi massalle mutta ei fotoneille. Jos fotoneilla ei olisi tapahtumahorisonttia ja ajan hidastuminen riippuisi fotoneista, silloin aika ei pysähtyisikään horisonttiin vaan jatkuisi singulariteettiin saakka. No ei tästä sen enempää.\nHawking hämmästytti maailmaa kun sanoi että maailmankaikkeuden massa voitaisiin nollata jos sen potentiaalienergia otetaan pois. Perustelu oli se että potentiaalienergia on negatiivista ja näin negatiivisen energian määrä kumoaisi positiivisen ja jäljelle ei jäisi mitään. Niin tai näin, potentiaalienergia ei voi kasvaa kun laskeudutaan alemmas. Eli jos nollataso on vapaassa avaruudessa, silloin maassa on miinusmerkkinen taso.\nKun hiukkanen putoaa mustaan aukkoon se aina menettää potentiaalia.\nYksi asia on kanssa, kuinka meidän koordinaatistosta käsin voidaan laskea toisen koordinaatiston tapahtumia, tarkoitan sitä että nopeus näennäisesti pysähtyy vaikka horisontin koordinaatistossa kiihtyy. Joka tapauksessa säilymislaki rikkoutuu jos sekä potentiaali että nopeus laskee.\nLisäys: Niin en osaa laskea noita juttuja, joten sen puolesta olen jäävi arvioimaan.\nVielä Hawkingin väitteestä, nyt muistin miten se meni: jos kaikki hiukkaset nostetaan niiden gravitaatiokuopistaan, tarvitaan niin paljon energiaa/massaenergiaa että kaikkien hiukkasten massaenergia hupenisi siihen eikä mitään jäisi jäljelle. Tällainen tilanne tosin olisi kummallinen, silloin jokaisen hiukkasen pitäisi olla hyvin kaukana toisistaan ja avaruuden läpimitta kasvaisi huomattavasti. Lopputulos siis olisi että avaruus olisi täysin tyhjä hiukkasista.\n« Viimeksi muokattu: 20-05-2020, 13:48:50 kirjoittanut mistral »\n« Vastaus #192 : 20-05-2020, 23:23:34 »\nJohtopäätelmät olivat ennenaikaisia. Mallin mukaan mustaan aukkoon tippuva elektroni saa liike-energiaerotusmaksimin (eri kvanttiluvuilla) tapahtumahorisontin tuntumassa ja näillä erotusenergioilla on nollakohta puolikkaan Schwarzschildin säteen kohdalla. Mutta mitä en aiemmin huomannut, mustalla aukolla on erittäin syvä minimierotusenergia atomin mittakaavan kokoluokassa, noin 1e-14 m, mutta ei kuitenkaan origossa. Energia on kvanttitilasta riippuen noin 1e20 eV. Lisäsin malliin uuden kuvan mittakaavoista. En tällä kertaa tee johtopäätöksiä.\nVetäydyn nyt löytöretkeilemään lisää, ja kommentoin aihetta vain, jos mallista löytyy virhe. Voin tehdä yksityisesti yhteistyötä, jos joku kiinnostuu vaihtamaan ajatuksia aiheesta tai haluaa kirjoittaa siitä julkaisun.\n« Vastaus #193 : 01-09-2020, 15:08:10 »\nLainaus käyttäjältä: mistral - 09-02-2020, 17:05:45\nOlennaista on se että aina tapahtumat etenee todennäköisyyden mukaisesti.\nKyllä; tämä todella vaikuttaa olennaiselta, siis minunkin mielestäni.\nTämä perustuu siihen että mahdollisuuksien määrä on valtava tulevaisuudessa\n« Viimeksi muokattu: 01-09-2020, 19:23:20 kirjoittanut ketarax »\n« Vastaus #194 : 01-09-2020, 15:12:10 »\nTämä on auringon massaiselle mustalle aukolle 1477 m.\nKakkosella ohi :-) eli tuo on auringon Rs:n puolikas.\nSiis spekuloin, että putoava aine ei voi koskaan ylittää tapahtumahorisonttia.\nMeidän, ulkopuolisten vinkkelistä ei, mutta putoavan aineen vinkkelistä voi, ja ylittää.


Ylivalvojien käytäntö - Meta\n←Käytännöt ja suuntaviivat Ylivalvojien käytännöt\nTälle sivulle on listattu ylivalvojien toimintaan liittyviä käytäntöjä ja suuntaviivoja. Ohjeita ja muuta dokumentaatiota löytyy ylivalvojien käsikirjasta.\n1.1 Älä toimi konsensuksen vastaisesti\n1.1.1 Toinen näkökulma\n1.2 Älä anna oikeuksia projekteissa, joissa on omia byrokraatteja\n1.3 Vältä eturistiriitoja\n1.5 Noudata paikallisia käytäntöjä\n2.2 Ylivalvojaoikeuksien menettäminen\n2.2.2 Äänestys vuoden jälkeen\nÄlä toimi konsensuksen vastaisesti\nYlivalvojien ei pitäisi koskaan toimia konsensuksen vastaisesti, esimerkiksi päättäessään käyttäjäoikeuksien muuttamisesta. Heidän tehtävänsä on toteuttaa yhteisön voimassaoleva konsensus Wikimedia Foundationin päämäärien sallimissa rajoissa. Jos on lainkaan epäilystä siitä, pitäisikö tietty toimi suorittaa vai ei, ylivalvojien ei pitäisi toimia ellei kyseessä ole välitöntä toimintaa vaativa hätätilanne tai ellei toimea suorittamaan löydy aktiivisia paikallisia käyttäjiä.\nYlivalvojien pitäisi aina pysytellä neutraaleina. He voivat osallistua äänestyksiin, mutta toteuttaessaan äänestyksen tulosta ylivalvojan täytyy toimia äänestyksen tuloksen mukaan, vaikka olisivatkin itse eri mieltä asiasta.\nVaikka ylivalvojien täytyy noudattaa yllä olevaa sääntöä, heidän ei ole pakko nauttia siitä. Tavallisina muokkaajina ja muissa yhteisörooleissaan he ovat edelleen oikeutettuja ilmaisemaan mielipiteensä kuten muutkin käyttäjät.\nPähkinänkuoressa: he eivät menetä kykyään ajatella ja tuntea ainoastaan siksi että heillä on enemmän nappuloita käytössään.\nÄlä anna oikeuksia projekteissa, joissa on omia byrokraatteja\nPaikalliset byrokraatit ovat vastuussa ylläpitäjä-, byrokraatti- ja bottioikeuksien antamisesta. Ylivalvojien tulisi antaa näitä oikeuksia ainoastaan projekteissa, joissa ei ole aktiivisia byrokraatteja tavoitettavissa.\nJos ylivalvojalla on myös byrokraatin oikeudet tietyssä projektissa, hänen pitäisi käyttää paikallista byrokraattikäyttöliittymää oikeudet antaessaan. Tämä lisää toiminnan läpinäkyvyyttä, koska toimi merkitään silloin paikallisen wikin lokiin, ja vähentää hämmennystä siitä missä roolissa oikeudet antava käyttäjä toimii.\nYlivalvojien tulisi harkintansa mukaan välttää eturistiriitoja – tilanteita, joissa he eivät kykene tekemään puolueettomia ratkaisuja. Tällaisten tilanteiden käsittely tulisi jättää puolueettomille ylivalvojille. Näihin tilanteisiin kuuluu muun muassa:\nylivalvojatyökalujen käyttäminen missään wikissä jossa käyttäjä on ollut estettynä;\nkäyttäjäoikeuksien muuttaminen omassa kotiprojektissa (wikissä jossa ylivalvoja on aktiivinen yhteisön jäsen), paitsi selkeissä tapauksissa (kuten omasta pyynnöstä tehdyt poistot ja hätätilanteet).\nPyynnöt ylivalvojille tulisi jättää aiheeseen kuuluville toimintapyyntösivuille. Kun yhteisö on päättänyt oikeuksien muuttamisesta, toimintapyyntöön tulisi liittää linkki sivulle, jolla yhteisö on päättänyt asiasta. Ylivalvojien toimet ovat näkyvillä Metan lokeissa. Kun toiminto on suoritettu, ylivalvojan tulisi mainita asiasta toimintapyyntösivulla ja ideaalitapauksessa myös paikallisella sivulla, jos sellainen on.\nYlivalvojien toimista keskustelun tulisi tapahtua Metassa, ei yksityisesti, jotta käyttäjät voivat ymmärtää ylivalvojien ratkaisuja. Jos ylivalvojalla on epäilyksiä jonkin pyynnön suhteen, tämän tulisi tuoda epäilyksensä julki muille ylivalvojille, jotta joku muu ei ehdi toteuttamaan pyyntöä.\nNoudata paikallisia käytäntöjä\nJos wikillä on oma käytäntö ylivalvojien toiminnasta, ylivalvojien täytyy pitää huolta, että käsitellyt pyynnöt noudattavat käytäntöä ennen niiden toimeenpanoa, tai että yhteisössä on konsensus pyynnön toteuttamisen puolesta.\nLinkkejä paikallisiin käytäntöihin:\nTämänhetkisten vaalien kriteerit löytyvät sivulta Stewards/Elections 2022/Guidelines.\nJos käyttäjä on ylivalvojana passiivinen vuoden ajan, hänen ylivalvojaoikeutensa poistetaan. ”Passiivinen” tarkoittaa, että ylivalvojatyökaluja ei ole käytetty viimeisen kuuden kuukauden aikana lainkaan ja viimeisen vuoden aikana vähemmän kuin 10 kertaa. Käyttäjä voi hakea ylivalvojaksi uudestaan tavanomaisella menetelmällä.\nÄänestys vuoden jälkeen\nYlivalvojuus ei ole elinikäinen asema. Käyttäjät saavat sen jos tarvitsevat sitä, pitävät sen jos ihmiset luottavat heihin, ja menettävät sen jos he eivät enää tarvitse sitä tai jos heihin ei enää luoteta. Ylivalvojan asema annetaan seuraaviin vuotuisiin vaaleihin asti, jolloin käyttäjiä pyydetään kommentoimaan ja erityisesti pyytämään oikeuksien poistoa. Jos ylivalvojat katsovat, että tietyn ylivalvojan oikeuksien poistosta on keskustelussa konsensus, kyseiseltä käyttäjältä poistetaan ylivalvojan oikeudet.\nYlivalvojien käsikirja (englanniksi)\nRetrieved from "https://meta.wikimedia.org/w/index.php?title=Stewards_policy/fi&oldid=23313246"


Kazakstan kiinnostaa ulkomaisia investoijia.\nKazakstan on Keski-Aasian houkuttelevin talous\nKazakstanin arvokkaat luonnonvarat ja talouden nopea kasvu 2000-luvulla ovat kaiken aikaa lisänneet ulkomaisten yritysten kiinnostusta maata kohtaan. Talouskasvu ja samaan aikaan toteutetut talousuudistukset johtivat siihen, että maasta tuli ensimmäinen IVY-valtio, jolle myönnettiin markkinatalousstatus. Euroopan unioni antoi statuksen vuonna 2001 ja Yhdysvallat seuraavana vuonna.\nMyös suomalaisyritysten kiinnostus Kazakstanin markkinoihin on lisääntynyt huomattavasti. Vientiyrityksiä tukeva Finpro on myös huomannut tämän ja avasi vientikeskuksen tammikuussa 2007 maan tärkeimpään liike-elämän keskukseen Almatyyn. Suomi avaa myös tänä syksynä pysyvän suurlähetystön pääkaupunkiin Astanaan.\nHuolimatta suomalaisyritysten lisääntyneestä kiinnostuksesta Kazakstania kohtaan, siellä toimii paikallisesti vasta parikymmentä yritystämme edustuston tai tytäryrityksen muodossa.\nTuotannollista toimintaa ei Kazakstanissa ole aloittanut vielä yksikään suomalaisyritys, todetaan Helsingin kauppakorkeakoulun Cemat- tutkimusyksikön tuoreessa “Kazakstan suomalaisyritysten toimintaympäristönä” -selvityksessä. Toistaiseksi yritystemme Kazakstanin toiminnot ovat keskittyneet hyvin voimakkaasti paikallisen infrastruktuurin ja tuotannon kehittämishankkeisiin, joissa suomalaiselle osaamiselle on tarvetta.\nKazakstanin talous on kasvanut noin 10 prosentin vuosivauhtia aina viime syksyn talouskäänteeseen saakka. Kasvua vauhdittivat maan tärkeimpien luonnonvarojen eli öljyn, kaasun ja metallien korkeat maailmanmarkkinahinnat.\nToisaalta juuri tämän takia talouskriisi iski erittäin voimakkaasti Kazakstanin talouteen sen tärkeimpien vientituotteiden hinnanlaskun kautta. Vastaavasti taas Kazakstanin kriisistä selviytyminen vaikuttaa tällä hetkellä suhteellisen nopealta öljyn hinnan toipumisen vuoksi.\nErityisesti öljyn, myös muiden luonnonvarojen, kuten esimerkiksi uraanin markkinahinnat tulevatkin pitkälti määrittämään maan tulevien vuosien kasvuvauhdin. Pidemmällä tähtäimellä Kazakstanin haasteena on maan talouden monipuolistaminen öljysektorin ulkopuolelle, minkä maan hallitus on ottanut yhdeksi päätavoitteekseen.\nKazakstanin poliittinen kehitys on ollut itsenäistymisen jälkeen huomattavasti vakaampaa kuin monessa muussa entisessä neuvostotasavallassa. Valta maassa on kuitenkin keskittynyt voimakkaasti presidentti Nursultan Nazarbajeville ja hänen ympärilleen syntyneelle valtaeliitille. Suurimmat riskit maan toimintaympäristössä muodostuvatkin ennemmin tai myöhemmin tapahtuvasta vallanvaihdoksesta ja sen seurauksista.\nMaan lainsäädäntöä on pyritty harmonisoimaan länsimaisten käytäntöjen suuntaan, mutta ongelmana on lainsäädännön puutteellinen täytäntöönpano ja oikeusjärjestelmän tehottomuus. Erityisesti tullilainsäädäntö on mutkikas ja siihen kytkeytyy raskas byrokratia. Tullia, kuten myös muutakin julkista hallintoa leimaa lisäksi korruptoituneisuus. Epävarmuutta ulkomaisten investoijien näkökulmasta on lisännyt valtion kasvava vaikutusvalta yrityskentässä.


PHZ:n Joonas Kaunisto: Automaatiotestaus säästää aikaa - PHZ Full Stack OyPHZ:n Joonas Kaunisto: Automaatiotestaus säästää aikaa - PHZ Full Stack Oy\nPHZ:n Joonas Kaunisto: Automaatiotestaus säästää aikaa\nEtusivu » PHZ:n Joonas Kaunisto: Automaatiotestaus säästää aikaa\nJoonas Kaunisto, Test Automation Specialist, Software Developer\n”Peliala on antanut minulle intoa oppia uutta ja uskallusta kokeilla asioita, joita ei vielä osaa. Kokeilemisen kautta tulevat onnistumiset taas antavat uskoa siihen, että mitä tahansa voi oppia.\nKokeilemiseen tarjoutuu mahdollisuuksia, kun tarvitaan uusia asioita, joihin ei vielä löydy osaavia tekijöitä.\nPäässäni on ollut aika monta hattua. Valmistuin peligraafikoksi, jonka jälkeen menin pelifirmaan ensin testaajaksi. Yrityksessä tarvittiin lisää pelikehittäjiä, ja päädyin koodaamaan. Lisäksi tein 3D-grafiikkaa, tarinankirjoitusta ja toimin projektipäällikkönä asiakasprojekteissa.\nTulin PHZ Full Stackiin vuoden 2019 lopulla. Olen automaatiotestaaja ja sovelluskehittäjä. Aiemmin tein testausta muiden muassa pankki- ja vakuutusalalla.\nPHZ:lla aloitin yrityksen työntekijöiden käyttöön kehitetystä tuntikirjanpitojärjestelmästä. Tutustuin ensin jo kirjoitettuihin automaatiotesteihin ja jatkoin kirjoittamalla omia testejä.\nAutomaatiotestauksella tehostetaan ohjelmistojen testausta. Virheitä löytyy aina.\nAlussa kuluu tietysti aikaa testien kirjoittamiseen. Kun testitapauksia alkaa olla kirjoitettuna, voi laittaa pystyyn vaikka useamman virtuaaliympäristön ja käynnistää testit jokaisessa. Samanaikaisesti saa ajettua useammat erilaiset testit. Näin säästyy aikaa, joka kuluisi, kun useampi ihminen tekisi samat testit käsin.\nAutomaatiotestauksella isotkin säästöt ovat mahdollisia. Olen ollut projektissa, jossa oli yli kymmenen testaajaa. Suuremmalla automaatiomäärällä läheskään niin isoa joukkoa ei olisi tarvittu.\nToinen hyöty on, että automaatioskripti ei seuraavalla kerralla testaa vahingossa väärin. Inhimilliset virheet jäävät pois. On oltava tietenkin tarkka siinä, että testi testaa juuri haluttuja asioita.\nUskon, että automaatiotestauksen käyttö lisääntyy edelleen, mutta ei manuaalinenkaan testaus häviä. Ihminen tarvitaan yhä tarkistamaan testitulokset, ja varsinkin pienissä projekteissa voi olla edelleen nopeinta testata käsin. Automaatio voi vähentää yksittäisissä projekteissa tarvittavia testaajia, mutta toisaalta projektien määrä kasvaa koko ajan.\nJonkun täytyy myös olla luomassa automaatio ja ylläpitää sitä.\nTestauksessa ja pelikehityksessä yhteistä on ongelmanratkaisu. Teen varmasti vielä pelikehitystäkin. Kiintoisinta siinä on nähdä, kun oma luomus herää henkiin. Samalla kun on oppinut pelikehityksessä koodausta, on herännyt kiinnostus koodata myös muuta kuin pelejä.\nItse palaan enimmäkseen ajopelejä, urheilupelejä ja räiskintäpelejä. Pelaan muutaman tunnin viikossa, lähinnä viikonloppuisin. Pelissä itselleni on tärkeää kilpailu – se on kuin urheilua. Tykkään pelata muita vastaan ja tiimissä muita tiimejä vastaan.\nPelaaminen opettaa tiimityötä. Myös itsestä voi oppia: miten esimerkiksi suhtautuu vastoinkäymisiin? Oppiiko vai syytteleekö muita?”


Athineon/Rodos | Keskustelu | Anna\nViestiketju osiossa 'Kreikka ja Kypros' , käynnistäjänä Mummeli, 10.12.2004.\nTäällä mummu lähdössä Rhodoksen Athineon huoneistohotelliin kesäkuussa 8- ja 10-vuotiaiden tyttöjen kanssa.\nMillaisia kokemuksia Athineon-hotellista?\nEntä Falirakin vesi- ja huvipuistosta?\nMillainen on Rhodoksen hintataso eli onko ruokailu kallista?\nKannattaako lähisaarilla käydä? Mitä saaria suosittelet?\nTuhannet kiitokset etukäteen, jos joku vastailee.\nAthineon on oman kokemukseni mukaan Aurinkomatkojen tarjonnassa mukavin hotelli. Sijainti on aivan loistava aivan vanhan kaupungin reunalla ja allasalue tosi mukava. Ravintolan ruoka oli hyvää ja melko edullista. Huoneistot olivat isot ja siistit.\nFalirakin vesipuisto oli hieno, joskin parhaat mäet vaativat hiukan rohkeutta. Kannattaa mennä heti avaamisaikana koska päivemmällä porukkaa on tosi paljon. Ilmaiskuljetus toimi mielestämme hyvin.\nAthineonista kun lähdetään ""väärään suuntaan"" ei siis vanhaan kaupunkiin päin tulee vastaan n. 2 km päässä paikallisten suosima ranta. Se on hiekkaranta ja paljon mukavampi kuin ellinranta tai tuulinen ranta. Osaavat neuvonnassa neuvoa.\nRodoksella on kallista syödä vanhan kaupungin pääkadun varrella ja uudessa kaupungissakin paikoin. Jos malttaa mennä hiukan sivummalle, löytyy kohtuuhintaisia paikkoja. Omat suosikkimme ovat la Canis aivan vanhan kaupungin muurin kupeessa lähellä Athineonia sekä Rustico lähellä punaista moskeijaa. Athineonin oma ravintolakaan ei siis ole hullumpi vaihtoehto.\nHei, Mummeli ja tyttöset!\nHarmi, ettei arkistohaku toimi; kirjoitin pitkähkön tarinan Athineonista syys-lokakuussa!\nHuoneistohotelli on miellyttävin, siistein ja parhaiten hoidettu AM:n minun tähän mennessä valitsemistani ***-\nkategorian hotelleista. Isot ja valoisat huoneistot, joissa jopa TV (jos joutaa katselemaan), siivous joka päivä ja liinavaatteet vaihdettiin joka toinen päivä.\nRespa ja aula baareinen tosi viihtyisät. Marmorilattiat ja mukavat sohvaryhmät. Allasalueella paljon aurinkopetejä ja umbrelloja sekä sieviä kukka/pensasistutuksia. Kuvat esitteessä ja netissä eivät liioittele yhtään, pikemminkin päinvastoin.\nHenkilökunta on ystävällistä ilman mielistelyä, kuitenkin mieluisasti palvelevaisia.\nVoitte huoletta mennä Athineoniin nauttimaan altaalla lekottelusta, näppärästä palvelusta ja ravintolan tosi edullisesta ja maukkaasta ruoasta, jota vekkuli hovimestari/tarjoilija kiidättää ilman turhaa viivyttelyä eteenne!\nMeillä ei ollut mitään erikoissuosikkia syömätavernoiden joukossa: menimme siihen, mikä oli lähinnä nälän yllätettyä, emmekä pettyneet kertaakaan. Monesti illastimme hotellin omassa raflassa edullisesti. Jopa ahventa lisukkeineen sai ällistyttävän huokealla.\nKuten tiedossa on, Wanhan kaupungin ravintelit ovat hieman kalliimmat kuin syrjemmällä, mutta ei maita- kaatavan kauheasti. Kaikkialla tarjoiltiin kuitenkin digestiivinä joko hedelmiä tai pikku drinkki jotain namia.\nLeipomoa emme onnistuneet löytämään A:n läheltä, mutta kaupungilla kulkiessamme hoidimme mm croissanttien hankinnan! A:n omasta pikkumarketista ostimme kaiken, mitä aamupalalla tarvitsimme, samoin jopa tuliaiset.\nMeillä oli vuokra-auto kahtena päivänä, jolloin piipahdimme Kalitheassa, Anthony Quinnin rannalla, Tsambikan rannalla sekä vuorilla. Kun oli auto alla, kävimme myös tosi isossa\nmarketissa ostoksilla Rodos-Lindos tien varrella. Nimi ei jäänyt mieleen, mutta ei ollut Lidl.\nLähisaarista Symi ja Kos ovat ainoat, joilla olen käynyt.\nSymi oli kokopäiväretki, johon kuului (silloin tyrskyinen) merimatka, käynti sienimuseossa ja Panormitiksen luostarissa. Sieltä ostimme pyhitettyä leipää falirakilaiselle\nKosin matkan tein omatoimisesti nopealla siipirataslaivalla\nja yövyin maalla perheessä, joten matkanjärjestäjän Kosin\nretkestä minulla ei ole mitään tietoja, jos AM:lla tätä edes on ohjelmassaan!?\nFalirakiin pääsee vesipuiston ilmaisbussilla, joka lähtee tunnin välein linja-autoaseman liepeiltä. Puisto tosi laaja kaikkine vempaimineen niin lapsille kuin aikuisillekin. Käykää ihmeessä siellä!\nHuvipuistossa emme ehtineet käydä.\nMukavaa loman odotusta ja aikanaan leppoisaa lomailua viehättävässä Athineonissa!\nSyksyllä 2005 Cactukseen, mutta varmaan piipahdamme A:ssa tuttuja tervehtimässä!\nEi voi tietää Vierailija\nOletko ollut kaikissa Aurinkomatkojen käyttämissä hotelleissa Rodoksella? Jos olet, silloin voit jo antaa lausuntosi... muuten ei.\nEi voi tietää, 16.12.2004\nTämä oli just mahrottoman hyvä vastaus, voi että Suomessa on vielä fiksuja ja viisaita immeisiä!\nMummeli kiittää vastauksista. Oikein hyvää joulunaikaa kaikille tämän palstan lukijoille ja kirjoittajille!


venla's way: Miten täydellisyys voi muuttua painajaiseksi muutamassa sekunnissa?\nMiten täydellisyys voi muuttua painajaiseksi muutamassa sekunnissa?\nTallipäivä alkoi normaalisti niinkuin aina ennenkin, laitettiin hevoset kuntoon ja lähdettiin maastoon.\nSiellä oli upeita pitkiä laukkasuoria joita sitten laukkailtiin. Palailtiin sitten takasin tallille ja purettiin hepat, kello oli kahdeksan ja lähdettiin ajamaan takaisin kotiin päin, kaikki oli siihen asti vielä hyvin...\n...sitten sain tekstiviestin kaveriltani ja en itse ptstynyt vastaamaan, kun ajoin.\nNiimpä vieressä istuva kaverini rupesi kirjoittamaan viestiä takaisin ja vilkaisin muutaman sekunnin mitä hän kirjoitti ja yhtäkkiä "PUM" törmättiin isoon kiveen joka oli ojassa jonne siis ajauduimme vahingossa, kun huomioni keskittyi hetkeksi muualle. Ja lennettiin nokan kautta katolleen koko kotteron kanssa... Siihen tuli sitten poliisit ja ambulanssit paikalle. Sairaalaan mentiin, muttei mitään onneksi käynyt. Pääsin kotiin kolmelta yöllä. Kyllä oli onni onnettomuudessa, kun siinä olisi voinut vaikka mitä käydä. Täälläkin nyt sitten lukee siitä. Ehkä nolointa mitä mulle on ikinä tapahtunu...\nEli tää mauto joka ehti olemaan mulla huimat 1 päivää on nyt pillunpäreinä. Lunastukseen meni tassumobiili kertaheitolla niin että oksat pois! Aluksi en voinut kuin itkeä säikähdyksestä, mutta nyt jälkeenpäin en voi muuta kuin nauraa omalle tyhmyydelleni. :D No virheistä oppii!\n1 kuva kertoo enemmän kuin tuhat sanaa... :D\nTagit Kingi, mauto, ratsastus\nJenni 14.6.2013 klo 6.25.00\nvenla 9.12.2013 klo 4.13.00


visuaalinen ilme | Kallo\nHieno esite jää asiakkaan mieleen\nLuulitko, että paperinen esite on menneen talven lumia? Luulit väärin. Työssäni graafikkona kuulen jatkuvasti asiakkailta, miten ”olisi kiva kun olisi jotain kättä pidempää” kun mennään asiakkaan luo myyntikäynnille. Se onkin esitteen ensisijainen tarkoitus – myydä yrityksen tuotteita. Paperinen esite pitää pintansa samasta syystä kuin esimerkiksi lehtiä tykätään lukea fyysisessä muodossa. Paperilta asia on helppo omaksua […]\nSisältötuottajamme Ella Koota kirjoitti viime vuoden puolella oivallisesti hyvän ohjeistuksen merkityksestä. Hyvä ohje edesauttaa asiaa, huono ohje voi kääntää koko ohjeen tarkoituksen päälaelleen. Yksi parhaista keinoista edesauttaa viestin perillemenoa on ryydittää sitä kuvilla tai jopa esittää se kokonaan yrityksen visuaaliseen ilmeeseen istuvalla infografiikalla. Infografiikassa puuduttavat tekstilitaniat ja numerokalvot saavat kiinnostavan visuaalisen muodon. Yhdessä tekstiä tukevat ja […]\nkesä 08, 2016\nHeureka – se on julisteentekokone!\nTiistaina Kallon someruorivuoroa aloittaessani mietin kuumeisesti viikon blogikirjoitukseni aihetta. Olin jo pidemmän aikaa miettinyt, että voisin kirjoittaa siitä, millainen on hyvä juliste. Mitä elementtejä se kaipaa ja mitä ei ainakaan kannata julisteeseen ängetä. Sitten silmiini osui juttu graafikko Pekka Loirista hs.fi-sivulla. Loiri on tehnyt 70-vuotisen uransa aikana lukemattomia uskomattoman hienoja julisteita ja kirjankansia. Sen sijaan, […]\nMinä rakastan kirjoja, olen aina rakastanut. Jo pienenä kesälomalla raahasin viikoittain kassillisen kirjoja kotiin, joita sitten ahmin lukuinnossani joskus jopa kaksikin päivässä. Rakkauteni taittotöihin kumpuaakin rakkaudestani kirjoihin. On ihanaa, kun voi ajatella tekevänsä jollekin hienoa lukukokemusta. Koska sitä julkaisujen taittaminen pohjimmiltaan on – lukemisen nautinnolliseksi tekemistä. Aloitin kuluvalla viikolla suunnittelemaan yhtä vuoden mielenkiintoisimmista töistä – […]\nAasta ööhön – fontilla on väliä\nOikean kirjaintyypin valinta on tärkeää siksi, koska ihmiset vastaanottavat päivittäin uskomattoman määrän tietoa lukemalla. Aamupalapöydässä luet luultavasti uutisten lisäksi tuoteselostetta mehupurkin kyljestä ja työmatkallakin törmäät typografiaan mainoksissa ja tienviitoissa. Useimmiten typografiaan ei tule kiinnittäneeksi huomiota, ja se on merkki onnistuneesta suunnittelusta. Graafisena suunnittelijana yksi työni tärkeimmistä vaiheista onkin juuri kirjaintyypin, tuttavallisemmin fontin, valinta. Se aloittaa […]


Järjestötyön ammattilainen harjoittelijaksi – Nuorisotyö-lehti\nHelsingin yliopistossa opettajan pedagogisia opintoja tekevä Vivi Vaissi teki ensimmäisen opettajaharjoittelunsa Humanistisessa ammattikorkeakoulussa syksyllä 2021. ”Tavoitteenani oli saada kokemusta luentojen suunnittelusta ja pitämisestä alusta loppuun. Lisäksi toivoin pääseväni kokeilemaan uusia opetusmenetelmiä ja haastamaan itseäni kouluttajana, ohjaajana ja esiintyjänä. Halusin myös nähdä, millaista on korkeakouluopettajan työ eri osa-alueineen. Tavoitteeni täyttyivät täysin.”\nJärjestötyön ammattilainen harjoittelijaksi\nNuorisotyö2 minuuttia (arvioitu lukuaika)1.2.2022\nSyksyllä 2021 Vivi Vaissi toimi monikulttuurisuus- ja nuorisotoiminnan kehittäjänä Suomen Punaisella Ristillä. Vastuualueena Vaissilla oli Länsi-Suomen piiri, toimipisteet Seinäjoella ja Jyväskylässä. Järjestötyön ammattilaisella oli monta rautaa tulessa, myös omassa kehittymisessään ja jatkuvassa oppimisessa. Vaissin pedagogiset opettajaopinnot olivat siinä vaiheessa, että ensimmäinen harjoittelu olisi ajankohtainen.\n”Aikuiskasvatustieteilijänä minulla ei ole varsinaista opetettavaa ainetta, joten lähdin etsimään harjoittelupaikkaa työelämässä karttuneen kokemuksen pohjalta. Toiveenani oli pystyä hyödyntämään myös opintotaustaani, johon kuuluu kasvatustieteen lisäksi muun muassa nuorisotutkimusta ja mediakasvatusta”, kertaa Vaissi haaveitaan ennen harjoitteluaan Humanistisessa ammattikorkeakoulussa.\nTyöelämäyhteistyötä myös hankkeissa\nHumakin Jyväskylän kampuksella Vaissi sai opettaa ja ohjata yhteisöpedagogi (AMK) -opiskelijoita, niin syksyllä aloittaneita kuin myös pidemmälle edistyneitä. ”Yliopistossa opiskelleena oli mielenkiintoista päästä tutustumaan siihen, millaista työelämäyhteistyötä ammattikorkeakouluissa tehdään. Päivätyöni puolella olin samaan aikaan kehittämässä koulu- ja oppilaitosyhteistyötä, joten oli avartavaa nähdä erilaisia yhteistyömalleja”, pohtii Vaissi, joka pääsi harjoittelussaan myös tutustumaan hanketyöhön, josta päällimmäisenä Aktiivinen ja Hyvinvoiva korkeakoulu sekä OsaajaKS -hankkeet.\nVaissin harjoittelu sujui niin mallikkaasti, että hän pääsi myös tuntiopettajaksi opettamaan kasvatustieteiden perusteita yhteisöpedagogeille. ”Sainkin harjoittelijana ja tuntiopettajana kattavan 360 asteen kurkistuksen niin opettamiseen, opiskelijoiden ohjaamiseen, erityisen tuen tarpeeseen ja käytäntöihin korkeakoulutuksessa kuin arviointiinkin”, pohtii tyytyväinen Vaissi ja jatkaa, että yhteistyö järjestö- ja nuorisotyön työelämäkumppanien kanssa on tärkeä osa arkea ja harjoittelijat ovat keskeisiä toimijoita.\nNuorisoalan ammattilainen, etsitkö harjoittelijaa tai työntekijää? Tässäpä alustoja, joiden avulla mahdollisuus markkinoida.\nTeksti ja kuva: Maarit Honkonen-Seppälä\nKirjoittaja Maarit Honkonen-Seppälä on Humakin lehtori Jyväskylän kampukselta ja Vaissin harjoitteluohjaaja.\nVuoden viimeisen numeron teemana “Unelmien uusi vuosi”


Ulkoaluetyöntekijöitä Mikkeliin ja lähialueille, Personalhuset\nIlmoituksen osoite: https://tyopaikat.oikotie.fi/tyopaikka/1298204\nUlkoaluetyöntekijöitä Mikkeliin ja lähialueille\nViihdytkö erilaisissa kiinteistöjen ylläpitotehtävissä sekä ulkoaluetyössä? Etsitkö syksyn ja talven ajaksi työtä? Kaipaatko elämääsi aktiivista ja joustavaa työskentelyä? Siinä tapauksessa, tervetuloa ahkeraan joukkoomme!\nHaemme nyt jatkuvalla haulla ULKOALUETYÖNTEKIJÖITÄ syksyn ja talven sesonkiin!\nAsiakkaamme toimivat mm kiinteistöpalvelualalla ja heillä on tarjolla erilaisia kiinteistönhuollon töitä. Nyt etsimme ulkoaluetyöntekijöitä Mikkeliin ja lähialueille.\nKiinteistöhuollon työntekijänä vastaat nimettyjen kohteiden ulkoaluetehtävistä. Tehtäviisi sisältyvät ulkoaluetyöt sesongin mukaan. Syksyllä lehtien puhallus ja hiekoitus. Talvella eri kiinteistöjen lumityöt pääsääntöisesti käsin tai koneella. Roskakierroksia tehdään läpi vuoden. Työtä tehdään pääsääntöisesti aamuvuoroissa, arkisin ja viikonloppuisin. Töitä on tarjolla kokoaikaisesti, viikonloppuisin sekä keikkatöinä säätilanteen mukaan. Mainitsethan hakemuksessasi etsitkö arkityötä vai kenties viikonloppupainotteisesti sekä onko sinulla autoa käytössäsi. Sinulla on myös mahdollisuus vakituisiin tehtäviin.\nMitä odotamme sinulta? Tärkeintä on, että suhtaudut työhön innokkaasti ja haluat tehdä parhaasi. Aikaisempi työkokemus katsotaan eduksesi sekä auton käyttömahdollisuus.\nOlisitko sinä meidän tuleva työntekijämme? Jätä hakemuksesi oheisen linkin kautta mahdollisimman pian tai yhdistä jo aiemmin luotu profiilisi hakuun. Meitä kiinnostavat myös tulevaisuuden suunnitelmasi, joten kerrothan niistäkin! Hakemuksia käsitellään jo hakuajalla, toimi nopeasti!\nLisätietoja voit kysyä;\nSara Vepsäläinen 045 78817711 / tai Miia Tarvainen 050 3623984\nSijainti: Juva, Mikkeli, Pieksämäki, Puumala, Rantasalmi, Sulkava\nPersonalhuset | Julkaistu 18.10.2019


Juustokakku on avoin tortilli, jolla on täyttö, jota käytetään useimmin raejuustolla. Vaikka reseptejä löytyy perunoista, hillosta, juustosta. Alla on tyylikäs valikoima reseptejä juustokakkuista eri tyyppisestä taikasta, mutta vain raejuustotäytteellä. Lue lisää »\nYksi olisi mielestäni hiivan pullot eri täyteaineet ovat yksi suosituimmista jälkiruoat kaikissa kansallisen keittiön. Mutta tässä tulee synnaboni, ja koko maailma alkaa hullua. Lue lisää »\nHerkullisia pullia hömpärien seesamiin\nTänään valmistelemme herkullisia pullia herkullisten seesamin kanssa valokuvapaketin mukaan vaiheittaisen kuvauksen mukaan. Nämä pullat ovat paljon parempia kuin McDonaldsissa, ja mikä tärkeintä, ne ovat täysin turvallisia, eivät röyhkeitä ruoanlaittoon ja erittäin maukkaita. Ihanteellinen hampurilaisiin, voileipiin tai vain aamiaiseen. Lue lisää »\nMikä voisi olla herkullisempaa kuin kakku? Tässä on vain moderni kotirouva, sillä suurin osa uskoo, että leipomopastat ovat pitkiä ja kalliita. Ja he ovat väärässä, koska alle heillä on erinomainen valikoima kaalipihviä, joissa reseptit ja tuotteet ovat melko yksinkertaisia, tekniikat ovat alkukantaisia. Voit turvallisesti yhdistää lasten ruoanlaittoon, vastaanottamiseen ja herkulliseen illalliseen, ystävälliseen viestintään ja yhteiseen syyyn. Lue lisää »\nSana "pampushka" tuli meille Ukrainan kielestä, vaikka tänään tätä ruokalajia pidetään kansallisena naapurimaassa Puolassa ja kaukaisemmassa Saksassa. Useimmiten ne valmistetaan hiivataikista, ovat pieniä kooltaan ja tarjoillaan leivän sijaan ensimmäisille kursseille. Toisaalta on melko yksinkertaista valmistella niitä, mutta toisaalta on paljon salaisuuksia, joista keskustellaan tässä aineistossa. Lue lisää »\nEi ole mitään parempaa kuin leipä, joka on juuri otettu uunista, kuuma, tuoksuva, ruusuinen. Valitettavasti tänään tämä ruokalaji on kulkenut hienojen herkkujen luokkaan. Monet nuoret kotiäidit kieltäytyvät leipomasta leipää monimutkaisen ja pitkällisen prosessin takia, vaikka nykyaikaiset uunit mahdollistavat tämän ilman paljon vaivaa. Tässä kokoelmassa on erilaisia salaisuuksia leivontaan kotona. Lue lisää »\nOn epätodennäköistä, että pizza menettää koskaan suosionsa. Herkullinen ja runsas ruokalaji on rakastettu joka perheessä. Kotivaihtoehto on paljon hyödyllisempi kuin keitetyt pizzerioissa ja varsinkin pikaruokissa. Tämä kokoelma tarjoaa reseptejä alkuperäiseen pizzaan, joka on keitetty pannulla. Lue lisää »\nPääsiäiskakkuja kuivalla hiivalla\nYksi kristittyjen tärkeimmistä juhlapäivistä on pääsiäinen - Kristuksen ylösnousemus. Nämä kotiäidit alkavat valmistautua juhlaan etukäteen, tämä koskee siivousta ja järjestyksen palauttamista asioihin ja tietenkin lomapöydän valmistelu. Lue lisää »\nEmäntä, joka oppii leipoa ohut pannukakkuja selvästi, harrastajista menee ammattilaisten luokkaan. Nyt hän voi vain hemmotella sukulaisiaan pannukakkuilla, vaihtaa erilaisia täytteitä ja iloita ja katsella kuinka onnellinen on kotitalous. Mutta voit edetä entisestään valmistelemalla alkuperäistä pannukakkua. Lue lisää »\nSalaattia makkaraa ja kaalia\nPaahdettua valkosipulin nuolia


Terveysinfo - 559\nHorstmann hoitotekniikoilla apua kehon vaivoihin\nMikä on Horstmann Tekniikka?\nViime vuosina on ilmestynyt monia erilaisia hoitomuotoja täydentävien hoitomuotojen joukkoon. Horstmann Hoitotekniikat ovat tällainen uusi menetelmä, joka on tullut meille Australiasta. Menetelmä erottautuu kaikista muista hoitomuodoista, joihin olen törmännyt. Pidän tästä hoitomuodosta todella paljon, sanoo Eva Terä, Laillistettu Horstmann Hoitotekniikoiden opettaja ja Horstmann Diplomiterapeutti.\nAustralialainen Trish Trowbridge on kehittänyt Horstmann Hoitotekniikat. Hän on kokenut kehoterapeutti ja yrttilääkinnän asiantuntija.\nMikä sitten on niin fantastista näissä Horstmann Hoitotekniikoissa? Ensinnäkin että ne ovat niin yksinkertaisia, luonnollisia, pehmeitä, voimakkaita ja varmoja hoitotekniikoita. Horstmann Hoitotekniikat ovat fyysisen kehohoidon ja energia-työskentelyn yhdistelmiä. Myös asiakkaan on helppo hyväksyä ne, jos asiakas ei ole aikaisemmin ollut energiahoidoissa, jatkaa Eva Terä.\nMenetelmä keskittyy niille alueille, joissa meillä nykypäivän ihmisillä on useimmat ongelmamme nimittäin selkään, niskaan, hartioihin, lonkkiin, ristiselkään, jalkoihin ja käsiin. Horstmann Hoitotekniikoilla on saatu edellä mainituilla alueilla nopeita – joskus jopa hämmästyttävän nopeita – tuloksia. Ne soveltuvat mainiosti myös perinteisten hoitomuotojen kuten fysioterapian ja hieronnan tueksi.\nHorstmann Hoitotekniikoilla on hauskat nimet, naurahtaa Eva Terä, Lantioseudun vapautus,\nHartiaseudun vapautus, Jalkojen vapautus sekä Itsesabotointi -hoito. Nämä neljä muodostavat Horstmann Hoitotekniikoiden ytimen.\nHorstmann Hoitotekniikat helpottavat kehon omaa paranemista vapauttamalla energiatukkeumia huolimatta niiden taustalla olevista syistä. Tämä tarkoittaa, että hoidot johtavat rakenteellisiin, fyysisiin muutoksiin ja auttavat myös tunneperäisten tukkeumien ja niistä johtuvien käyttäytymismallien poistumiseen.\nNegatiiviset kokemukset ja tunteet, jotka painetaan alas, varastoituvat kudoksiin erityisesti lantioseutuun, sanoo vanha kiinalainen perinne. Moni ihminen on kokenut joskus elämässään selkäongelmia – usein ristiselän alueella – tai särkyjä /lukkoja lantionseudulla. Lantioseudun vapautushoidolla päästään kiinni juuri tällaisiin ongelmiin. Tämä hoito avaa myös lukkoja lonkkien alueella, jolloin lonkkien liikkuvuus lisääntyy. Olen hoitanut useita ihmisiä, jotka ovat Lantioseudun vapautushoidon jälkeen pitkästä aikaa nukkuneet säryttä, kertoo Eva Terä.\nAjankohtaiset suhdeongelmamme - koskivatpa ne sitten työtehtäviä, työtovereita, perheenjäseniä tai yleisesti elämäntilannettamme - me varastoimme käsiin, niskaan, rintakehän ja lapaluiden alueille. Tätä Horstmann Hoitotekniikkaa on käytetty menestyksekkääsi mm. astman, jäätyneiden olkapäiden, tenniskyynärpään, hiirikäden, särkevän ja jäykän niskan, käsien ja hartioiden hoitoon.\nTämä menetelmä muistuttaa vyöhyketerapiaa, mutta se on ainutlaatuinen tehokkuudessaan ja yksinkertaisuudessaan. Tällä menetelmällä voidaan mm. vaikuttaa energiatukkeumiin, jotka vuorostaan vaikuttavat koko selkärankaan (myös whip-lash vammoihin) ilman, että asiakasta täytyy käsitellä sairaan selän kohdalta. Tämä mahdollistaa hyvinkin vaikeasti vahingoittuneen selän hoitamisen.\nItsesabotointihoito kohdistuu vuorostaan tunneperäisiin ja psykologisiin malleihin, jotka voivat syntyä varhai-sina elin-vuosinamme. Ne voivat sabotoida elämäämme aikuisina estämällä meitä saavuttamasta päämääriämme ja toteuttamasta toiveitamme. Näistä tiedostamattomista, kehon kudoksissa ja solumuistissa säilyneistä malleista (syömishäiriöt, tupakanpoltto, alkoholismi, työnarkomania, stressi) voi-daan päästä eroon tällä yksinkertaisella mutta tehokkaalla menetelmällä. Menetelmä soveltuu myös erinomaisesti henkilöille, joilla on alaselän kipuja tai iskias-kipuja. Monet asiakkaat ovat kertoneet hoidon vaikutuksesta, että he selviytyvät asioiden ja ihmisten kanssa aikaisempaa tyydyttävämmällä tavalla. He ovat kertoneet myös tuntevansa ennen kokema-tonta selkeyden tunnetta. Tämä menetelmä on auttanut monia ihmisiä tekemään muutoksia elämäänsä.\nHoidon aikana hoitaja liikuttaa ja venyttää varovasti asiakkaan jalkoja, käsiä tai jalkateriä samalla kun hän käsittelee erityisiä asiakkaan energiapisteitä. Asiakas on pukeutuneena mukaviin vaatteisiin, jotka mahdollistavat vapaan liikkuvuuden.\nAsiakas kokee useimmiten hoidon erittäin miellyttävänä. Vapautushoitojen tulosten syvyys riippuu kuten kaikkien muidenkin hoitojen tulokset asiakkaasta itsestään, hänen halustaan parantua ja päästää irti asioista.\nhoitajista ja koulutuksesta:\nEva Terä 040 – 726 29 66\ntai sähköposti: eva.tera@horstmann.fi


Opinnot San Diego State Universityssä - KILROY & opiskelu\nOpinnot San Diego State Universityssä\nSan Diego State University tarjoaa kansainvälisille opiskelijoille opintomahdollisuuksia erilaisten opintokokonaisuuksien muodossa. Voit hakea englannin kieliohjemaan, suorittamaan erillistä sertifikaatti-opintokokonaisuutta tai vaihto-opintoihin lukukaudeksi tai kahdeksi. Yliopiston luennoitsijat ovat alansa huippuja, ja kurssivalikoima on laaja, joten saat varmasti vastinetta opintopanostuksellesi!\nSan Diego State Universityssä voit opiskella joko erillisiä opintokokonaisuuksia tai vaihto-opiskelijana osan suomalaisesta korkeakoulututkinnostasi. Suoritat opintojasi kursseilla paikallisten opiskelijoiden kanssa. San Diego State University tarjoaa vaihtoehtoja myös suoraan lukion tai ammattikoulun jälkeisiin opintoihin.\nMitä San Diego State Universityssä voi opiskella?\nEnglannin opinnot ja sertifikaatti-ohjelmat\nALI:n valikoimissa on useita eri englanin kielen ohjelmavaihtoehtoja eri tarkoituksia varten. Voit valita itsellesi sopivan kurssin: akateeminen englanti, kommunikointi tai liikemaailman englanti.\nSan Diegossa voit suorittaa myös n.5 viikon mittaisia serfikaattiohjelmia joko osana kotimaista tutkintoasi tai täysin erillisinä opintokokonaisuuksina: Business, Hospitality, Tourism and Recreation Management, Sustainable Tourism Management, Entertainment Management ja Environmental Studies.\nSDSU:n valikoimassa on yli 80 opintoalaa ja 3000 kurssia, joista valita vaihtoon sopiva kokonaisuus.\nKoulutusohjelmasta riippuen opiskelet joko kansainvälisestä opiskelijoista koostuvissa ryhmissä tai ns. sekaryhmissä paikallisten kanssa.\nTuntuuko monimutkaiselta? Ei hätää, apu löytyy läheltä ja helposti! Ota yhteyttä opintoneuvojiimme ja saat vastaukset kaikkiin mietityttäviin kysymyksiisi.\nHUOM: Kaikki SDSU:n kurssit toimivat saatavuuden periaatteella, eikä yliopisto voi taata, että pääset ensisijaisesti valitsemillesi kursseille. San Diegoon saavuttuasi rekisteröidyt nettijärjestelmässä haluamillesi kursseille, jolloin saat saat tietää lopullisen lukujärjestyksesi vapaiden paikkojen mukaisesti. Kysy opintoneuvojiltamme tarkemmat tiedot kurssivalinnoista.\nSan Diego State Universityn akateeminen kalenteri\nSan Diego State Universityn lukuvuosi on jaettu kahteen jotakuinkin samanmittaiseen lukukauteen. Syyslukukausi alkaa elokuun lopussa ja päättyy joulukuun loppuun; kevätlukukausi alkaa tammikuussa ja loppuu toukokuun lopussa. Ota yhteyttä tarkkojen hakupäivämäärien ja hakuohjeiden saamiseksi.\nKoulutusohjelmat San Diego State Universityssä\nAvaa alta opintoalakohtaiset otsikot, niin näet San Diegon koulutusohjelmatarjonnan.\nLuova kirjoittaminen studyabroad\nYleiset kauppatieteet studyabroad\nKansainvälinen liiketoiminta studyabroad\nKiinan kieli studyabroad\nEnglannin kieli studyabroad\nRanskan kieli studyabroad\nSaksan kieli studyabroad\nJapanin kieli studyabroad\nEspanjan kieli studyabroad\nTV- ja elokuva studyabroad\nAasian tutkimus studyabroad\nPolitiikka ja kansainväliset suhteet studyabroad


Kirjanpito alkaa ihmisistä, ei numeroista. Se alkaa ihmisten välisistä suhteista, ei tilinpäätösraportista. Luottamuksesta ja ymmärtämisestä, avoimuudesta ja ystävällisyydestä. Kirjanpitäjä auttaa yrittäjää, eikä ole rajoittamassa toimintaa. Hän puhuu samaa kieltä, olipa se sitten englanti, saksa, ruotsi tai joku muu.\nKäsitteen ”palvelu” sisältö unohdetaan nykyään usein. Kaikki lupaavat ”laadukasta palvelua”, mutta vain yksi kymmenestä pitää lupauksensa. Kirjanpitäjien kasvot eivät erotu pöydällä olevien tositteiden takaa, eivätkä kirjanpitäjätkään näe meitä. Kahvilla haluamme kuitenkin käydä kantakahvilassamme, jossa meidät tunnetaan nimeltä ja jonka leivonnaiset maistuvat.\nLupaamme sinulle kaksi asiaa: muistamme nimesi ja hoidamme kirjanpitosi. Jos haluat tietää lisää, katso otetta palvelutuoteluettelostamme internet-sivuiltamme. Parempi toki olisi, jos saisimme esitellä tuotteitamme henkilökohtaisesti – voisimme saman tien opetella tuntemaan toisemme! Voit sopia tapaamisen soittamalla numeroon +371 67845223 tai matkapuhelimeen +371 29511115, tai poikkea kun olet täälläpäin! Katuosoite: Ģertrūdes 117, Riika.


Graniittilaatta, Kurun harmaa, 300 x 320 x 50 mm RPH -\nTuotteetHome » Verkkokauppa » Graniittilaatta, Kurun harmaa, 300 x 320 x 50 mm RPH\nGraniitilaatta ristipäähakatulla yläpinnalla. Koko 300 x 320 x 50 mm. OUTLET-erä 1,75 m2!\nTuotetunnus (SKU): Kto015 Osastot: Kivituotteet - OUTLET, laatat, Piharakennustuotteet, pihakivet Avainsanat tuotteelle graniittilaatta, kivilaatta, kivirakentaminen\nGraniittilaatta sopii hyvin esimerkiksi pation tai käytävän pinnoitteeksi. Laattapinta on tasainen ja laatat on nopea asentaa valmiille pohjille. Kurun harmaan graniittilaatan yläpinta on ristipäähakattu (rph), joten se on melko tasainen, mutta kuitenkin karhea. Hakattu pinta ei ole märkänäkään liukas. Ristipäähakattu pinta on hieman karkeampi kuin poltettu, mutta sopii kuitenkin hyvin myös paljaan jalan alle.\nHarmaa graniittilaatta on 50 mm paksu, joten se kestää hieman suurempaakin kuormitusta. Laattojen koko on 300 x 320 mm. Laattoja on jäljellä enää 18 kpl, eli 1,75 m2, joten kannattaa olla nopea ja tilata heti!\nLaatat myydään eränä, ei yksittäin kappalehinnalla! Voit myös tarjota laatoista sopivaa hintaa sähköpostilla osoitteeseen kiviteos@kiviteos.fi. Vastaamme kahden työpäivän kuluessa hyväksymmekö tarjouksesi.\nToimituskulut eivät sisälly hintaan. Toimitustavoista käytettävissä on nouto ja rahtiauto. Noutoaika on aina sovittava etukäteen!\nKirjoita ensimmäinen arvio tuotteelle “Graniittilaatta, Kurun harmaa, 300 x 320 x 50 mm RPH” Peruuta vastaus\nprevious post: Reunuskivi kurun harmaa, 250x250x140 mm\nnext post: Nupukivi, VTS keltainen, 150x140x250 mm RPH


Mullistava suomalaiskeksintö: Asiakas maksaa ostokset kasvoillaan – Stara\nMullistava suomalaiskeksintö: Asiakas maksaa ostokset kasvoillaan\nViihdeuutiset 1.8.2013, 9:30 · Stara.fi\nVaikka suomalaiset eivät ole enää vuosiin olleet edelläkävijöitä tietotekniikan osaamisessa ja hyödyntämisessä, löytyy maastamme yhä iloisia poikkeuksia alalle. Yksi tämän hetken mielenkiintoisimmista yrityksistä on helsinkiläinen Uniqul, joka on kehittänyt uudenlaista maksamista.\nBiotunnistaminen on alati kasvava ala aivan kuin mikromaksaminen ja maksajan tunnistaminen erilaisin keinoin ja laittein. Nyt Uniqul on yhdistänyt nämä ja luonut uudenlaisen sovelluksen, jonka avulla ihmiset voivat jatkossa maksaa kasvoillaan – ilman lompakkoa.\nRiittää, että maksaja katsoo kameraan, jonka kasvontunnistus yksilöi henkilön ja hoitaa veloituksen automaattisesti. Maksamisen lisäksi samaa tunnistusta voidaan käyttää myös esimerkiksi lentokentillä, huoltoasemilla ja kanta-asiakasohjelmissa. Näin tarkka kasvontunnistus aiheuttaa luonnollisesti myös kysymyksiä ihmisten yksityisyyden suojasta.


Kasvituotteet ja puutavara - Ruokavirasto\nKasvituotteiden ja puutavaran vienti\nElävien kasvien ja kasviperäisten tuotteiden kuten perunan ja puutavaran viennissä noudatetaan vastaanottajamaiden kasvinterveysvaatimuksia. Vaatimusten tarkoituksena on estää kasvitautien ja tuholaisten leviämistä. Jokaisella maalla on lista kasvintuhoojista, joita ei saa olla maahan vietävissä tuotteissa (karanteenituhoojat). Maat ovat asettaneet tuotteille myös tuontikieltoja, jolloin tuotetta ei ole mahdollista viedä lainkaan.\nKasvinterveysvaatimusten täyttyminen osoitetaan lähettäjämaan viranomaisen myöntämällä kasvinterveystodistuksella (Phytosanitary Certificate). Se myönnetään tarkastuksen perusteella lähetykselle, joka täyttää vastaanottajamaan vaatimukset. Suomessa kasvinterveystodistukset myöntää Ruokavirasto. Kasvinterveystodistus on aina lähetyskohtainen ja maksullinen.\nHuomioi Brexit viennissä Yhdistyneen kuningaskunnan alueelle 1.1.2021 alkaen.\nToimi näin sujuvan viennin varmistamiseksi\nSelvitä vastaanottajamaan vaatimukset hyvissä ajoin ennen vientiä.\nVaatimuksena voi esimerkiksi olla, että tuotantopaikka on tarkastettu jo edellisellä kasvukaudella.\nToimita Ruokavirastoon (kasvienvienti@ruokavirasto.fi)\nLista vastaanottajamaan karanteenituhoojista, viljan osalta myös kielletyistä rikoista (quarantine pests and weeds)\nTieto muista vastaanottajamaan kasvinterveydellisistä vaatimuksista (todistukselle vaadittavat lisälausekkeet, additional declarations)\nTee vienti-ilmoitus kasvinterveystodistuspalvelussa tai lomakkeella (kasvienvienti@ruokavirasto.fi) viimeistään kaksi viikkoa ennen vientiä.\nVienti-ilmoituslomake lähetetään osoitteeseen kasvienvienti@ruokavirasto.fi\nSelvitä seuraavat tiedot vienti-ilmoituksen täyttämistä varten:\nVastaanottaja täydellinen nimi ja osoite\nValmistajan nimi sekä osoite\nLähetystapa (laiva, lento, auto tms.)\nSuunniteltu lähetysaika ja -paikka\nTuotteen tiedot (kasvilajin tieteellinen nimi, kasvilajike)\nTavaran tarkka määrä (paino, kappalemäärä, laatikoiden määrä tms.)\nHuolintaliike yhteystietoineen, jos sellainen on käytössä\nKasvinterveystodistus vaaditaan yleensä seuraavilta tuotteilta\nPeruna > Lue lisää perunan viennistä\nPuutavara > Lue lisää puutavaran viennistä\nVenäjälle vietäessä myös esim: osa elintarvikkeista ja rehuista, pahvituotteet ja mallas.\nRekisteröidy Ruokaviraston kasvinterveysrekisteriin\nYritykset, jotka vievät säännöllisesti kasvinterveystodistusta vaativia tuotteita EU:n ulkopuolisiin maihin, rekisteröityvät Ruokaviraston kasvinterveysrekisteriin.\nVientilähetykseltä voidaan vaatia myös muita todistuksia\nVientitarkastus tehdään ennen kasvinterveystodistuksen myöntämistä\nTarkastus voidaan tehdä tuotantopaikalla vientivalmiustarkastuksena, tai eräkohtaisena tarkastuksena juuri ennen vientiä. Myös vientitarkastukset ovat maksullisia.\nTarkastuksessa selvitetään, täyttääkö vietäväksi aiottu tuote vastaanottajamaan vaatimukset. Tarvittaessa erästä otetaan näyte, josta tutkitaan kasvintuhoojia tai rikkakasveja. Vaatimukset täyttävälle vientierälle myönnetään kasvinterveystodistus. Jos tuote ei täytä vaatimuksia, todistusta ei voida myöntää.\nTarkastusta ei yleensä tarvitse tilata erikseen, vaan se tehdään tarvittaessa vienti-ilmoituksen perusteella. Jotta tarkastus voidaan tehdä hyvissä ajoin ennen vientiä, ilmoita kuitenkin sähköpostitse (kasvienvienti@ruokavirasto.fi) seuraavista tuotteista jo ennen vienti-ilmoituksen tekemistä: taimitarhakasvit, vilja, maatalous- tai metsäkoneet, kahvi sekä muut tuotteet jos niiden alkuperämaa on muu kuin Suomi.\nLue lisää puutavaran vientivalmiustarkastuksista\nLue lisää puutavaran viennin ennakkoilmoituksesta (Egypti ja Malesia)\nTaimiaineiston ja perunan vienti Venäjälle\nPerunan ja taimiaineiston vienti EU-maista Venäjälle on ollut kielletty 1.7.2013 lähtien. Kiellon syyksi Venäjä on ilmoittanut tarkastuksissa tehdyt kasvintuhoojalöydökset. Kielto ei kuitenkaan koske kasvihuoneissa kasvatettuja ruukkutaimia. Mikäli vietävät taimet ovat peräisin toisesta EU:n jäsenvaltiosta, tulee taimien mukana olla vientiä edeltävä todistus (pre-export certificate), josta ilmenee vietävän erän alkuperä. Vastaavasti kun toiseen EU-valtioon kuljetetaan ruukkutaimia, jotka on tarkoitus viedä edelleen Venäjälle, tulee ennen erän kuljetusta ottaa yhteyttä Ruokaviraston kasvinterveysyksikköön IPCD-dokumentin saamiseksi.\nTodistusten ja tarkastusten hinnat\nVientiin liittyvät todistukset ja tarkastukset ovat maksullisia, ja hinnat löydät Ruokaviraston hinnastosta.\nTodistukset: Hinnasto > Kasvintuotanto ja lannoitteet > Kasvinterveys ja taimiaineisto > Todistukset, luvat ja päätökset > Kasvinterveystodistukset vientiä varten\nTarkastukset: Hinnasto > Kasvintuotanto ja lannoitteet > Kasvinterveys ja taimiaineisto > Tuonti- ja vientitarkastukset > Vientitarkastukset\nBrexitin vaikutus vientiin\nSivu on viimeksi päivitetty 29.12.2021


Antti Rinne ei halua, että ihmisiä arvioidaan äänestyskäyttäytymisen perusteella.\nAntti Rinne, Abdirahim ”Husu” Hussein\nKotimaa, Politiikka, Vihapuhe, Perussuomalaiset\nTunnustus Antille tästä lausumasta. Mutta helpompi on paimentaa kapallista kirppuja kuin ....\nVoiko Husu siis jatkaa SDP:ssä noin vain ilman mitään toimenpiteitä? Eikös nyt sakot vähintään kansanryhmää vastaan kiihottamisesta ja ulos puolueesta?\nItse asiassa Husu sai moitteet pääministeriltä. Sen vaikutus on moninkertainen sakkoihin tai jonkin muotoiseen rangaistukseen verrattuna. Husun poliittinen ura sai vähän lisää haasteita. SDP:ssa on myös "omat koirat puree" efekti. Monella ns. listalla Husun nimi tipahti monta pykälää alemmas.\nHusu Hussein selkeästi rikkoo lakia, johon sisältyy myös vakaumuksen suoja.\nHusseinin sanomiset olisi syytä mitata käräjillä.\nEnkä minä halua kuulla pääministerin leimaavan työttömiä chillaajiksi. Leimalla stereotypisoidaan työttömien lisäksi myös nuoriso, jonka kieltä chillaaminen on. Tällainen leimaaminen ja stereotypisointi ei todellakaan ole hyvien tapojen mukaista. Se on sukua paitsi solvaamiselle niin myös kansankiihottamiselle tässä tapauksessa työttömiä, mutta myös nuoria vastaan.\nEnkä minä halua kuulla pääministerin leimaavan työttömiä ja tässä tapauksessa myös nuoria, joiden kieltä chillaaminen on. Todella stereotypisoivaa ja hyvien tapojen vastaista. Sinänsä sukua vihapuheelle ja kansankiihottamiselle. Kyllähän persut itsekin tietävät, että heidän joukoissaan on tosi paljon rasisteja. Juuri tästä syystä monet poliitikotkaan eivät menisi persujen kanssa hallitukseen. Ihmeellistä että demaripomon mielestä persuja ja heidän kannattajiaan pitää näin näyttävästi mielistellä. Alkaa ilmeisesti poliitikkojen puntit tutista seuraavia vaaleja ajatellessa. Kantsii ehkä ylläpitää hyvät suhteet siltä varalta että humanistit Halla-aho ja Hakkarainen sittenkin vetävät pisimmän korren.\nNyt Antti tarkkana.\nEli Husu pitäytyy lausunnoissaan. Onko enää mahdollista pysyä puolueessa ts. hyväksyykö SDP Husun ajatusmaailmaa?\nSipilä nyt on tietenkin yksityishenkilö ja pintapoliitikko, joiden kuulemma tulee kestää tavallista enemmän arvostelua. Mutta siitä huolimatta mieleen jäi puolue, jonka taholta aikamoisia törkeyksiä syydettiin. Eikä sen puheenjohtajakaan siinä viattomaksi jäänyt.\nKun joku persu on päästellyt sammakoita ovat demarit vaatimassa puolueesta erottamista.\nMiten toimii hallituksen laiton pääministeri?\nKertoisitko edes muutaman tapauksen jossa SDP on näin vaatinut, ainoana puolueena, Persujen sammakon kun useimmiten tuomitaan aika laajasti polittisella kentällä! Arvomaailma eroista puhutaan.\nKuka ja missä on hallituksen LAITON pääministeri ???\nValheita ja persupopulismia taitaa olla kauniin nimen omaavalla kommentoijalla.\nRaija nyt katselee tapansa mukaan asioita punaisten lasien läpi. Kyllä demarit ovat heikoilla tässä(kin) asiassa. Nämä kaksi tapausta peräjälkeen vie kyllä uskottavuuden koko puolueelta. Sen arvopohja tuntuu olevan ihan pohjaa vailla. Pienet nuhteet ja jatketaan entiseen malliin ! Halla-ahokin sentään näytti ovea tälle Kiemungille. Demarit yrittävät hyssytellä näitä asioita. Se toinenkin tapaus siirrettiin syyskuulle. Toivottavasti pidetään esillä vahvasti kaiken aikaa.\nKertoisitko edes muutaman tapauksen jossa SDP on näin vaatinut, ainoana puolueena, Persujen sammakot kun useimmiten tuomitaan aika laajasti polittisella kentällä! Arvomaailma eroista puhutaan.\nVoisin antaa neuvon tälle liittojyrälle: Laita laput jääkaapin oveen ja kylpyhuoneen peilin pieleen: "MITÄ ON DEMOKRATIA". Mietiskele sitä mennen tullen ja kerran vielä palatessa..\nMaahanmuuttovastaisuuden ja rasismin nivominen yhteen on silkkaa propagandaa.\nMatt. 5:37 vaan olkoon teidän puheenne: ‘On, on’, tahi: ‘ei, ei.’ Mitä siihen lisätään, se on pahasta.\nTyöurani on alkanut 7 vuotiaana kukkakaupan juoksupojasta,jolloin sain säästettyä polkupyörän tienesteilläni.Lapsuuteni oli pitkästi satunnaisia töitä,kuten puiden sahaamista,halkojen kantoa,kaskeamisessa hevosella ajamista ,heinä töitä.15 vuotiaana merille messikalleksi ja Jungmaanniksi opiskelujen välillä. Telakalle töihin 17 vuotiaana ja lopuksi suunnitteljaksi insinööritoimistoon.\nJohtaja Rinne luokitteli minut äärioikeistolaiseksi puolueeni perusteella.Eli hän katsoi että puolue tekee rastin.\nKun politiikko arvioi ihmisiä sen mukaan mitä ryhmittymää hän äänestää,niin ei hän voi johtaa valtiota ,jossa ihmiset ovat tasa-arvoisia.Niin myös Hitleri arvioi ihmisryhmät joita ei tarvita.Rinne on aloittanut tämän ns. poliittisen eroittelun hyviin ja huononpiin ihmisiin eikä näe malkaa omassa silmässään.Rinne katsoo että vanha telakkatyöläinen onpäärioikeistolainen.Onko rinteen sdp äärivasemistolainen ,kun telakalla tehtiin vielä lauantai päiviä ,niin useimpina lauantaipäivänä äänesti sdp politrukit sekä metalli 49:n väki ulosmarssista ja niin useista lauantaipäivistä tuli lakkopäiviä.\nMitä ihmeen höpinää? PerusSuomalaiset ovat EU tasolla yhteistyössä äärioikeistoa edustavien puolueiden kanssa, se on ollut perusteena Persujen oikeaan laitaan sijoittumiseen Suomen Parlamentissa=Eduskunnassa. Jokaiseen puolueeseen kuuluu sen oman ideologian allekirjoittavia jäseniä ja äänestäjiä, erilaisin painotuksin.\nJos kommenttisi liittyy Antti Rinteen antamaan lausontoon Husun twiitistä, niin et ole juttua lukenut tai et sitä ymmärtänyt. Rinnehän tuomitsee ihmisten luokittelun!\nMutta näköjään hyväksyy koska Husu saa jatkaa SDP:ssä oloa vaikka on todennut pysyvänsä lausumissaan mielipiteissä. Hänen ei tarvitse edes pahoitella sanomisiaan.\nNäinollen Rinne siis hyväksyy Husun mielipiteet.\nKeskustelukulttuurin pilaaja on maalittaminen joka tasolla. Keskustelu käännetään aiheen sijasta vastapuolen oletettuihin ominaisuuksiin.\nKylläpä kesti kauan Rinteen ulostulo. Odottaako Husua jokin moite ryhmän taholta, vai jatkuuko siellä hiljaisuus edelleen?\nRinteen puolue meni halpaan monikulttuuri-innossaan.\nToinen diversantti on kansanedustaja Hussein al-Taee.\nKansallismielisyys (nationalismi) on poliittisena ilmiönä läpi koko poliittisen kentän ulottuva ideologia. Kaikki muut ideologiat, sosialismi, kommunismi, kapitalismi, finanssismi, religionismi jne saavat käyttövoimansa universaalista globaalissosialismista. Kansallismielisyydellä ei ole mitään muuta ulottuvuutta kuin kansallismielisyys, josta käsin kaikkia yhteiskunnallisia toimia säännellään, liittykööt ne sosiaalisiin, kapitalistisiin, finanssistisiin, religionistisiin jne suhteisiin.


1. Samuelin kirja, 29 - Raamattu ja Biblia - Bíblia Católica Online\n1. Samuelin kirja, 29\n1. Filistealaiset kokosivat kaikki joukkonsa Afekiin, ja israelilaiset olivat leiriytyneet lähteelle, joka on Jisreelissä.\n2. Ja kun filistealaisten ruhtinaat tulivat satoineen ja tuhansineen, ja Daavid miehineen tuli viimeiseksi Aakiin kanssa,\n3. sanoivat filistealaisten päälliköt: "Mitä nuo hebrealaiset täällä tekevät?" Aakis vastasi filistealaisten päälliköille: "Tämähän on Daavid, Saulin, Israelin kuninkaan, palvelija, joka on ollut minun luonani toista vuotta, enkä minä ole havainnut hänessä mitään siitä päivästä alkaen, jona hän siirtyi minun luokseni, tähän päivään asti."\n4. Niin filistealaisten päälliköt vihastuivat häneen; ja filistealaisten päälliköt sanoivat hänelle: "Toimita tämä mies takaisin; palatkoon hän siihen paikkaan, jonka sinä olet hänelle määrännyt. Älköön hän tulko meidän kanssamme taisteluun, ettei hän taistelussa tulisi meidän vastustajaksemme. Sillä miten hän voisi hankkia itselleen Herransa suosion paremmin kuin näiden miesten päillä?\n5. Eikö tämä ole se Daavid, jolle he karkeloiden virittivät tämän laulun: 'Saul voitti tuhat, mutta Daavid kymmenentuhatta'?"\n6. Niin Aakis kutsui Daavidin ja sanoi hänelle: "Niin totta kuin Herra elää: sinä olet rehellinen, ja minulle olisi mieleen, että olisit täällä leirissä, lähtisit ja tulisit minun kanssani; sillä minä en ole havainnut mitään pahaa sinussa siitä päivästä alkaen, jona tulit minun luokseni, tähän päivään asti. Mutta ruhtinaille sinä et ole mieluinen.\n7. Lähde siis takaisin ja mene rauhassa, ettet tekisi mitään, joka ei olisi filistealaisten ruhtinaille mieleen."\n8. Daavid sanoi Aakiille: "Mitä minä olen tehnyt, ja mitä olet havainnut palvelijassasi siitä päivästä alkaen, jona minä tulin sinun palvelukseesi, tähän päivään asti, koska en saa tulla taistelemaan herrani, kuninkaan, vihollisia vastaan?"\n9. Aakis vastasi ja sanoi Daavidille: "Minä tiedän, että sinä olet minulle mieluinen niinkuin Jumalan enkeli; mutta filistealaisten päälliköt sanovat: 'Hän ei saa lähteä meidän kanssamme taisteluun.'\n10. Nouse siis huomenaamuna varhain, sinä ja sinun herrasi palvelijat, jotka ovat tulleet kanssasi, ja lähtekää matkaan huomenaamuna varhain, kun päivä valkenee."\n11. Niin Daavid miehinensä lähti varhain seuraavana aamuna matkalle palatakseen filistealaisten maahan. Mutta filistealaiset menivät Jisreeliin.\nFilistealaisten Daavid Päälliköt Alkaen Päivästä Havainnut Sanoi Aakis Varhain Päivään Ruhtinaille Huomenaamuna


666 Casino| Uudet-Nettikasinot.com\nClick to Play at HeySpin Casino\nVisit HeySpin Casino directly\nHeySpin on leppoisa ja helppokäyttöinen pelipaikka, jossa pärjää puhtaasti suomen kielellä. Pelivalikoimasta löytyy pelattavaa etenkin hedelmäpelien ja raaputusarpojen ystäville ja pelaaminen on hyvin palkitsevaa kasinon hienon VIP-ohjelman ansiosta. Tutustu HeySpin Casinoon 200 euron ensitalletusbonuksella sekä 100 ilmaiskierroksella!\nHeySpin Casino arvostelu\nHeySpin Casino julkaistiin vuonna 2017 ja se on tästä asti tarjonnut pelaajilleen mukavia kokemuksia kasinolla. Lokalisaatio on hoidettu kuntoon kympin arvoisesti, joten tällä kasinolla pelaaminen ei vaadi minkäänlaista kielitaitoa. Sivusto on selkeä ja helppokäyttöinen ja NeoGamesin päivitetyn kasino-ohjelmiston ansiosta pelaaminen HeySpinillä on mukavaa ja vaivatonta. Pelivalikoimasta löytyy usean eri pelituottajan pelejä ja kattaus on taatusti etenkin hedelmäpelien ystäville mieleinen. Slottien lisäksi kasinolta löytyy runsaasti mahtavia raaputusarpoja sekä perusvalikoima pöytäpelejä. Uusi pelaaja pääsee alkuun HeySpin Casinon tervetuliaispaketilla, joka sisältää hyvän ensitalletusbonuksen sekä runsaasti ilmaiskierroksia. Jatkossa kasinon piikkiin pääsee pelaamaan VIP-ohjelman palkintopisteillä.\nUuden pelaajan bonuspaketti HeySpin Casinolla sisältää yhteensä 200 euron bonuksen sekä 100 ilmaiskierrosta.\nBonuksen saa ensitalletuksella ja se tarjoaa 100 % bonuksen 200 euroon asti. Lisäksi pelitilille napsahtaa 20 ilmaiskierrosta.\nLoput 80 ilmaiskierrosta saa toisena ja kolmantena päivänä, kunhan tekee kumpanakin päivänä vähintään 20 euron talletuksen.\nPelitilin perustaminen HeySpin Casinolle käynnistää myös kasinon VIP-ohjelman. Palkintopisteitä alkaa tipahdella pelitilille heti, kun pelaaminenkin alkaa. Mitä enemmän pelaaja kerää palkintopisteitä, sitä korkeammalle hän etenee VIP-tasoilla. Tasojen mukana tulee aina uusia ja parempia etuja, kuten ilmaispelejä, bonuksia, käteispalautuksia ja tietysti VIP-tason palveluita.\nTalletusbonukselle asetettu kierrätysehto on 35-kertainen ja se tulee suorittaa 21 vuorokauden kuluessa.\nIlmaiskierrosten voitot ovat niin ikään bonusrahaa ja ne tulee kierrättää 35-kertaisesti. Ilmaiskierrosten voimassaoloaika on yksi vuorokausi.\nJos bonus on saatu Skrillin tai Netellerin kautta tehdyllä talletuksella, on suurin sallittu panos tällöin 2,50 €/pelikierros.\nSeuraavat pelit eivät toteuta kierrätystä: Kaikki videopokeripelit, kaikki rulettipelit, kaikki pikapelit, kaikki blackjack-pelit, Hi Lo Fever, kaikki baccarat-pelit, 3 Card Poker, Blood Suckers, Jackpot 6000, Keno, Big Bang, Blood Suckers, The Wish Master, Dead or Alive, Lucky Angler, Jack Hammer 2, Cloud Quest, Tower Quest, Pearls of India, Treasure Island, Mega Moolah.\nHeySpin Casinon pelivalikoimasta löytyy kirjoitushetkellä runsaat kolme ja puolisataa peliä kattaen peruskasinopelit sekä raaputusarvat. Pelivalikoima on monipuolinen ja laadukas, kiitos siitä näille pelituottajille: NetEnt, Microgaming, Play’n Go, NYX, Quickspin, NeoGames, Amaya, Ezugi, Merkur, Multicommerce ja WHG.\nHeySpin Casino on ottanut ohjelmistokseen NeoGamesin päivitetyn softan, joka onkin nykyisellään erittäin toimiva ja hyvä kokonaisuus. Sivuston suomenkielisyys ja selkeä jäsentely pitävät huolen siitä, että kasinolla pärjää myös aloitteleva pelaaja. Pelivalikoima on tarjolla heti etusivulla, mutta sivuston yläosan linkkien kautta voi suunnistaa kasinopelien, livekasinon tai raaputusarpojen pariin. Avautuva näkymä on selkeä ja yksinkertainen. Kategoriat löytyvät pelikuvakkeiden yläpuolelta ja ne on rakennettu pelilajien mukaan. Lisävaihtoehtoina ovat suosituimmat ja uusimmat pelit sekä koko valikoiman selaaminen. Nimihaku toimii hienosti ja pelatut pelit jäävät muistiin, jolloin niiden pariin pääsee seuraavalla kerralla näppärästi.\nHedelmäpelejä on tarjolla sekä perinteisinä että monilinjaisina ja näiden kahden kategorian yhteismäärä on koko kasinon pelivalikoiman suurin siivu. Pelejä löytyy suosituimmista hiteistä uusimpiin julkaisuihin, joten tarjonta on erittäin monipuolista.\nJackpot-pelien laita ei ole näin hyvä HeySpin Casinolla. Vaikka kasinon tuottajien listoilta löytyy NetEnt ja Microgaming, molempien tuottajien suurimmat progressiiviset jättipottipelit puuttuvat kasinon pelilistalta ja se on hyvin harmillista. Etsivä löytää kasinolta kuitenkin pelit Cosmic Fortune ja Divine Fortune, joissa potti ei kasva miljoonatasoille, mutta lämmittää kohdalle osuessaan pelitiliä kummasti.\nPöytäpelit löytyvät omasta kategoriastaan ja tarjolla on peruslaatuinen valikoima blackjackia, baccaratia ja rulettia. Live-kasinon puolelta löytyy lisää pelattavaa laadukkaista livepöydistä.\nPerus kasinopelien lisäksi HeySpin Casinon pelivalikoimaa koristavat myös NeoGamesin mainiot raaputusarvat, joita kannattaa ehdottomasti kokeilla.\nHeySpin Casinolle pääsee tietokoneen lisäksi myös kaikilla yleisimmillä mobiililaitteilla. Mobiilikasino on hieman kompaktimpi paketti kuin kasinon täysversio, mutta kaikki palvelut ja toiminnot ovat saatavilla myös tien päällä. Pelivalikoimaakin löytyy mukavasti, joskin hieman vähemmän kuin tietokoneen selaimessa.\nHeySpin Casino rahansiirrot ja Asiakaspalvelu\nHeySpin Casinon rahansiirtovaihtoehdoista löytyvät suomalaisille tutut verkkopankkisiirrot (Trustly, Euteller), Visa- ja Mastercard-luottokortit, nettilompakot Skrill ja Neteller, Paysafecard sekä mobiilimaksu Zimpler. Talletukset näkyvät pelitilillä välittömästi ja kotiutuspyynnöt kasinon henkilökunta käsittelee 48 tunnin kuluessa. Tämän jälkeen rahojen siirtyminen vie muutaman pankkipäivän.\nKuten aiemmin jo mainittiin, HeySpin Casinolla lokalisointi on hoidettu huolella loppuun. Tuttujen ja turvallisten rahansiirtojen lisäksi kasinosivusto ja pelit toimivat täysin suomen kielellä ja asiakaspalvelussa vastaa suomea puhuva henkilö. Asiakaspalvelu on avoinna joka päivä kello 08-01 välisenä aikana ja yhteyden voi ottaa live-chatissa, sähköpostilla sekä puhelimitse. Lisäksi sivustolta löytyy kattava UKK-osio sekä runsaasti muita ohjeita, joihin voi turvautua ongelmatilanteessa.\nHeySpin Casinoa operoi Aspire Global International LTD. Kasinon pääkallopaikka on pystytetty Maltalle ja EU-pelilisenssi on hoidettu kuntoon Maltan peliviranomaisen toimesta. Kasinolla pelaaminen on turvallista ja valvottua ja voitot Suomeen verovapaita.\nTelephone: +358 9424 50439\nHeySpin on hyvä peruskasino, joka tarjoaa pelaajilleen luotettavan ja helppokäyttöisen pelisivuston, suomalaisille sopivat palvelut sekä mukavan pelivalikoiman. Uusi pelaaja saatetaan hienosti alkuun ensitalletusbonuksen ja ilmaiskierrosten voimin ja jatkossa pelitiliä lämmittävät kasinon palkintopisteet sekä VIP-ohjelman tarjoamat edut.\nRekisteröidy HeySpin Casinolle ja lunasta 200 € bonus sekä 100 ilmaiskierrosta!


Hupsistarallaa: Tunnelmakuvia tältä päivältä\nAnonyymi 9. maaliskuuta 2011 klo 20.17\nsun kämpästäsi tulee varmasti aivan överisiisti ja makein ikinä!\nNimma 9. maaliskuuta 2011 klo 20.20\nVessan seinä on mahtavan värinen!\njenni 9. maaliskuuta 2011 klo 20.21\nAPUA! Vessapaperirulla on väärinpäin! ;)\nnorsis 9. maaliskuuta 2011 klo 20.26\nAnonyymi: Toivotaan näin! :D\nNimma: On! Ehkä tosin aavistuksen liian tumma mutta silti ihana.\nJenni: Mä en ota kantaa KOSKAAN siihen miten päin se pitää olla mutta se on kuvauksellisempi noinpäin. Siksi käänsin sen ennen kuvaa ;)\nElmiHelmi 9. maaliskuuta 2011 klo 20.35\nIhanan värisiä seiniä :)\nnorsis 9. maaliskuuta 2011 klo 20.59\nElmiHelmi: Kiitos :)\nHopeaMuffinssi 9. maaliskuuta 2011 klo 21.04\nekana pisti silmään myös tuo rullan väärinpäisyys XD Mutta ihana seinän väri.\naikanaa poistettii vanhassa kämpässä tapetteja niin siellä oli tuollainen keltanen ja toisessa kirkkaan vihree - tuli kiire saada uudet tapetit ennen päänsäryn iskemistä ;)\nMutta ainaki persoonalliset tulee, enkä muuta vois norsislandiaan kuvitellakkaa tekstien perusteella\nnorsis 9. maaliskuuta 2011 klo 21.15\nHopeaMuffinssi: Mä oikeesti mietin kuvaa ottaessani että tästä tulee saletisti sanomista mutta mun mielestä se vaan on kauniimpi noin. Käytön kannalta en koe mitään merkitystä sille kummin päin se on. Hihi, makunsa kullakin ;) Mutta olkkarista ja makuuhuoneesta tulee sentään valkoiset :D Ja yksi harmaakin huone on. Oikeastaan noi ovat ainoat kunnon väriset. Keittiöstä tulee muuten vaan pirtee :)\nOnneli 9. maaliskuuta 2011 klo 21.15\nOh noes, vessapaperi väärinpäin telineessä ;D\nIhana herkku keltainen ja kaunis valaisin, teidän kodista tulee kyllä niin teidän näköinen, ihan mahtava!\nJa voi reps olen pyöritellyt silmiä edellisten asukkaiden yrityksille peittää reikiä seinissä xD\nAnneVee 9. maaliskuuta 2011 klo 21.28\nAivan mahtavat noi värit! Ihanaa, ku kaikki ei tee beigeä ja valkoista kämppää, vaan uskalletaan käyttää värejä muuallakin kuin sohvatyynyissä! Toivottavasti saa tulla sit kylään!\np.s. Sanavahvistus "extra". :)\nnorsis 9. maaliskuuta 2011 klo 21.35\nOnneli: En tajuu että mitä väliä sillä vessapaperirullan pyörimissuunnalla on :D Tuo valaisin on ihana! Harmi vaan että siitä tulee sitten sellaiset pitsivarjot seinille. Noi reikien paikkaamiset on kyllä olleet sellaisia että en ylläty enää mistään :D\nAnneVee: Joo ei beigee! Mut valkoinen on ihan kaunista, tulee sitäkin tuonne :) Ja sä oot aina tervetullut kylään! :) Mä kutsun sitten kun saadaan tavarat paikoilleen, sitten pidetään se ompelupiiri!\nEmma 9. maaliskuuta 2011 klo 21.37\nTunnelmallisia huoneita! Auttoiko pikasiloite?\nnorsis 9. maaliskuuta 2011 klo 21.39\nEmma: Auttoi joo, parempaa kamaa kuin valokynä! :D\nbubble 9. maaliskuuta 2011 klo 22.05\nHuiput värit!! Ja haha, vessapaperi on munkin mielestä väärinpäin :D Tuolta seinän puolelta sitä on vaikea ottaa, tai tulee liikaa kerralla. Tai jotain.\nOnneli 9. maaliskuuta 2011 klo 22.15\nJa hei jos teillä on Serlaa mutta ette keräile niitä orkkumerkkejä niin meille saa pistää jemmaan, puuttuu vielä joku vajaa parikymmentä ennen kuin saadaan toinen jättiorkku!\nnorsis 9. maaliskuuta 2011 klo 22.19\nBubble: Meilläkin kyllä yleensä on toisin päin kuin tuossa kuvassa mutta se vaan on kauniimpi tolleen :D\nOnneli: Ei ole Serlaa, mutta jos lähiaikoina ostetaan Serlaa niin otan merkit sulle talteen! :)\nPetra Ilona 9. maaliskuuta 2011 klo 23.00\nIhania värejä! Tosi kiva seurata tätä teidän remppaprojektia. :)\nnorsis 10. maaliskuuta 2011 klo 0.14\nPetra Ilona: Kiva kuulla, kun ite just mietin että jaksaakohan tyypit näitä remppapostauksia :D\nMrs.Marple 10. maaliskuuta 2011 klo 8.15\nVoi kun tulee just ihmisten näköinen koti! Nää on kivoja nää remonttipostaukset, an tulla vaan!\n(Niin ja meinasin kans valittaa vessapaperin pyörimissuunnasta! :D)\nInka 10. maaliskuuta 2011 klo 8.15\nOi vitsi mitä värejä! Mitä vikaa tuossa vessapaperirullassa muka on? :D En ole ikinä tajunnut tuota pyörimissuuntajuttua. Ja olen sentään horoskoopiltani neitsyt eli pitäis olla mun heiniä noi hommat ;DD\nnorsis 10. maaliskuuta 2011 klo 10.05\nMrs. Marple: :) :) Mieskin jo myönsi että keltaisesti tuli älyttömän hieno vaikka etukäteen oli vähän epäröinytkin.\nInka: Mä en kans koskaan ole tajunnut että mitä väliä sillä on. Mä en kestä myöskään sitä jos joku tulee kitiseen että avaan banaanin väärästä päästä tai laitan voita väärälle puolen näkkileipää. :D\nElmiHelmi 10. maaliskuuta 2011 klo 12.15\nMä oon kanssa miettinyt, että mitä väliä sillä rullan pyörimissuunnalla on...eikö tärkeintä ole kuitenkin se, että paperia on? :)\nJa pakko kyllä sanoa, että täällä käydessä iskee remppakuume..viime vuonna muutin rempattuun kämppään ja seinät on neutri vaaleenkeltaset...MUTTA kun haluaisin olkkariin punasen seinän ja makkariin sitten jotain pastillia..Eli ei kun säästämään :)\nAnneVee 10. maaliskuuta 2011 klo 13.40\nJoo mun mielestä myös valkoinen on ihana, jos sitä osaa käyttää! Mut mun mielestä valkoinen on nimenomaan se piriste/raikasteväri ja valtaosa kämpästä ihanaa värien ilotulitusta.:)\nKatja 11. maaliskuuta 2011 klo 9.22\nMinkä firman maali toi veskin maali on (ja saisko värikoodin kans )? Meidän olohuone kaipaa uutta väriä ja tuo vaikuttaa aika kivalta! Maltan tuskin odotta kuvia teidän valmiista asunnosta, ihanaa vastapainoa "valkoista valkoisessa" sisustuskuville :D\nSisko 11. maaliskuuta 2011 klo 21.08\nSiistit värit! Tää ei auta ollenkaan oman kämpän kuumeeseen... Aloin taas miettimään, millaisen kämpän itse sitten tulevaisuudessa laitan. :D\nOnneli 12. maaliskuuta 2011 klo 16.27\nKatos vaan, Serlan sydämet taitaakin olla pienempiä kuin tuossa paperissa...\nMarkka 12. maaliskuuta 2011 klo 16.38\nmepudi 13. maaliskuuta 2011 klo 9.11\nOlipas kotoisat värit =)\nMeillä on meijän makari maalattu suunnilleen samalla värillä kuin teijän vessa(ainakiin tässä koneella näyttää samalla) ja miun puuhasteluhuone on yhtä keltainen=)\nnorsis 13. maaliskuuta 2011 klo 14.35\nElmiHelmi: yh, vaaleankeltaiset :S Onneksi maali ei ihan tajuttomasti maksa kuitenkaan. Itse asiassa jos asut vuokralla niin joissain paikoissa vuokranantaja maksaa maalit. Riippuu tosin varmaan että minkä väriseksi vetäsee mutta meidän tässä vuokrakämpässä kun oli karseet seinät aikoinaan ja maalattiin valkoiseksi niin saatiin ilmaset maalit ja vehkeet kun vaan ite maalattiin :)\nAnneVee: Valkoinen on kiva, mutta en tiedä osaanko käyttää sitä oikein :D Mutta ymmärsin tarkoituksesi :) Meillä tulee eteisestä nyt valkoinen kun ei tähän hätään keksitty muuta mutta ajattelin että sen voi sitten myöhemmin vetästä jollain kivemmalla. Olkkarista tuli valkoinen ihan tarkoituksella. Tosin siellä on myös valkosävyistä tapettia eli ei ihan paljas valkoinen.\nKatja: Teknoksen. En nyt kyllä enää muista sitä sävyn numeroa :S\nSisko: Oman kämpän haaveilu on ihanaa :)\nOnneli: Juu, tuo on Pirkkaa (valitettavasti, yleensä vältän ostamasta kauppojen omia merkkejä)\nMarkka: On! :)\nMepudi: Keltainen puuhasteluhuone on parhautta! Mä taas olen tylsä makkarin suhteen kun siellä kuitenkin vain nukutaan niin saa olla valkoinen, ehkä myöhemmin voi siihenkin harkita jotain mutta ei tähän hätään.